cyanic-selkie/wikianc huggingface dataset:
കേരളോല്പത്തി
ചരിത്രപരത
മറ്റൊരെ വിഭാഗം പ്രാചീനമായി കേരളത്തിൽ നിലനിന്നിരുന്നതും പാശ്ചാത്യ ചരിത്ര രചനാ രീതിയിൽ തുലോം വത്യസ്തവുമായ ഒരു ചരിത്രരേഖയായോ ചരിത്രരചനാ സങ്കേതമായോ കണക്കാക്കുന്നു. ഇതുപയോഗിച്ച് മറ്റു രീതിയിൽ ലഭ്യമായ പല ചരിത്രപരമായ നിഗമനങ്ങൾക്കും സമർഥനം നൽകാനും ഉപയോഗിക്കാമെന്നും കരുതുന്നു. ഡോ. എം.ജി.എസ് നാരായണനെ പോലെയുള്ള ചരിത്രകാരന്മാർ; കേരളോല്പത്തിയിൽ പരാമർശിക്കപ്പെടുന്ന പെരുമാക്കന്മാരുടെ ചരിത്രത്തെ കെട്ടുകഥകൾ എന്നു തള്ളിക്കളയാവതല്ലെന്ന് മറ്റു തെളിവുകളുടെ അടിസ്ഥാനത്തിൽ കണ്ടെത്തിയിട്ടുണ്ട്.
കാലഗണന
കേരളോല്പത്തിയിലെ എല്ലാ പാഠങ്ങൾക്കും ഒരേ തരത്തിലുള്ള കാലഗണനയാണ് ഉള്ളത്. എന്നാൽ ഗ്രന്ഥത്തിൽ വിവരിച്ചിരിക്കുന്ന സംഭവങ്ങളെ ആധുനികമായ കാലഗണനാ സമ്പ്രദായങ്ങളുടെ രീതിയിൽ ബന്ധപ്പെടുത്താനുതകാത്ത രീതിയിലാണ് ഈ ഗ്രന്ഥത്തിന്റെ രചന. ഇതിലെ കാലഗണന വളരെ അബദ്ധങ്ങൾ നിറഞ്ഞതാണെന്ന് കരുതപ്പെടുന്നു. ഈ ഗ്രന്ഥമനുസരിച്ച് നോക്കിയാൽ വത്യസ്ഥ കാലഘട്ടങ്ങളിൽ ജീവിച്ചിരുന്നതെന്നു തെളിയിക്കപ്പെട്ട മുഹമ്മദ് നബിയും ചേരമാൻ പെരുമാളും കൃഷ്ണദേവരായരും ഒരേ കാലഘട്ടത്തിൽ ജീവിച്ചിരുന്നവരായി കണക്കാക്കേണ്ടി വരും. ഈ വൈരുദ്ധ്യങ്ങളെ ഗ്രന്ഥത്തിന് ചരിത്രപരമായ മാനങ്ങളില്ല എന്ന അനുമാനത്തിലേക്കു നയിക്കുന്നു.
ഈ കൃതിയിൽ പറങ്കികളെ പോലെയുള്ള വിദേശീയരെ കുറിച്ചു പരാമർശിക്കുന്നത് ഈ കൃതിയുടെ രചനാകാലത്തിനെ 17-ആം നൂറ്റാണ്ടിനും 18-ആം നൂറ്റാണ്ടിനും ഇടയിലാക്കി കണക്കാക്കാൻ ഇടവരുത്തുന്നു. എന്നാൽ ഈ പരാമർശങ്ങൾ കൃതിയുടെ അവസാന ഭാഗത്തുള്ളതായതിനാലും ആ ഭാഗം പല പാഠങ്ങൾക്കും പലതായിട്ടുള്ളതു കൊണ്ടും ആ ഭാഗങ്ങൾ പ്രക്ഷിപ്തമായുണ്ടായതായി ഗ്രന്ഥത്തിന്റെ ചരിത്രപ്രാധാന്യത്തെ അംഗീകരിക്കുന്ന ചരിത്രകാരന്മാർ നിരീക്ഷിക്കുന്നു.
പുറം കണ്ണികൾ
വർഗ്ഗം:മലയാളഗ്രന്ഥങ്ങൾ വർഗ്ഗം:ഐതിഹ്യങ്ങൾ
ദ കം‌പ്ലീറ്റ് ആംഗ്ലർ
150px|thumb|ദ കം‌പ്ലീറ്റ് ആംഗ്ലർ എഴുതിയ ഇസാക്ക് വാൾട്ടൺ(1593-1683)
ഐസക്ക് വാൾട്ടൺ 1653-ൽ പ്രസിദ്ധീകരിച്ച മീൻ പിടിത്തത്തെക്കുറിച്ചുള്ള ഇംഗ്ലീഷ് പുസ്തകമാണ് ദ കം‌പ്ലീറ്റ് ആംഗ്ലർ (തികഞ്ഞ ചൂണ്ടൽക്കാരൻ).ഇംഗ്ലീഷ്:The Compleat Angler. ചൂണ്ടയിട്ടുള്ള മീൻപിടിത്തത്തിന്റെ വിഷയത്തിൽ ക്ലാസ്സിക്കായി കണക്കാക്കപ്പെടുന്ന ഈ രചന അതിലെ സുഹൃദ്ഭാവം നിറഞ്ഞ ശൈലിയുടേയും, പ്രകൃതിവിവരണത്തിന്റേയും, ജീവിതനിരീക്ഷണത്തിന്റേയും പേരിലും അറിയപ്പെടുന്നു. "തികഞ്ഞ ചൂണ്ടൽക്കാരൻ അല്ലെങ്കിൽ ചിന്താശീലരുടെ വിനോദം" (The Compleat Angler or Contemplative Man's Recreation) എന്നാണ് പുസ്തകത്തിന്റെ മുഴുവൻ പേര്.
ഗ്രന്ഥകർത്താവ്
ഇംഗ്ലണ്ടിലെ സ്റ്റാഫോർഡ് നഗരത്തിൽ ഒരു സത്രം ഉടമയുടെ മകനായി 1593-ൽ ജനിച്ച വാൾട്ടൺ ലണ്ടണിൽ പലതരം തൊഴിലുകളിലും കച്ചവടത്തിലും ഏർപ്പെട്ട് കഴിഞ്ഞു. പരിമിതമായ വിദ്യാഭ്യാസമേ കിട്ടിയിരുന്നുള്ളുവെങ്കിലും വിജ്ഞാനസമ്പാദനത്തിൽ, പ്രത്യേകിച്ച് വായനയിൽ, ഏറെ താത്പര്യം കാട്ടിയ വാൾട്ടൺ വിദ്യാസമ്പന്നരുമായുള്ള സൗഹൃദം ഇഷ്ടപ്പെട്ടു. ലണ്ടണിലെ ഫ്ലീറ്റ് സ്റ്റ്ട്രീറ്റിൽ ജോലി ചെയ്യുന്നതിനിടെ അദ്ദേഹം അടുത്തുള്ള സെയിന്റ് ഡൺസ്റ്റൺ പള്ളി വികാരിയായിരുന്ന പ്രശസ്ത ഇംഗ്ലീഷ്കവി ജോൺ ഡണ്ണുമായി പരിചയപ്പെട്ടു. ഇംഗ്ലണ്ടിലെ ആഭ്യന്തരയുദ്ധത്തിൽ വാൾട്ടൺ രാജപക്ഷത്തെയാണ് പിന്തുണച്ചത്. രാജവിരുദ്ധരായ പ്യൂരിട്ടൻ പക്ഷത്തിന്റെ വിജയത്തെ തുടർന്ന് തൊഴിലിൽ നിന്ന് വിരമിച്ച് ജന്മനാടായ സ്റ്റാഫോർഡിൽ താമസമാക്കിയ വാൾട്ടൺ 1650-ൽ ലണ്ടണിൽ തിരിച്ചെത്തി. 1660-ൽ പ്യൂരിറ്റൻ ഭരണം അവസാനിച്ച് രാജവാഴ്ച പുന:സ്ഥാപിക്കപ്പെട്ടപ്പോൾ വാൾട്ടന്റെ സുഹൃത്തായ ജോർജ്ജ് മോർളി വിഞ്ചസ്റ്ററിലെ മെത്രാനായി. മെത്രാസനമന്ദിരത്തിലെ വസതിയിലാണ് വാൾട്ടൺ അവശേഷിച്ച കാലം ജീവിച്ചത്. തനിക്ക് അനശ്വരതനൽകിയ കം‌പ്ലീറ്റ് ആംഗ്ലർ എഴുതുന്നതിനുമുൻപ്, 1640-ൽ ജോൺ ഡണ്ണിന്റേയും, 1651-ൽ ഹെന്റി വോട്ടന്റേയും ജീവചരിത്രങ്ങൾ അദ്ദേഹം പ്രസിദ്ധപ്പെടുത്തിയിരുന്നു. ആംഗ്ലറുടെ ആദ്യപതിപ്പിനുശേഷം 1665-ൽ റിച്ചാർ ഹുക്കറുടേയും, 1670-ൽ ജോർജ് ഹെർബർട്ടിന്റേയും ജീവചരിത്രങ്ങളും പ്രസിദ്ധീകരിച്ചു. 1683-ലായിരുന്നു മരണം. സംസ്കാരസ്ഥാനമായ വൂസ്റ്ററിലെ ഭദ്രാസനപ്പള്ളിയിൽ വാൾട്ടണ് ഒരു സ്മാരകമുണ്ട്.
പ്രസാധനചരിത്രം
thumb|മദ്ധ്യ-ഉത്തര ഇംഗ്ലണ്ടിൽ പീക്ക് ജില്ലയിലെ മിൽഡേലിലുള്ള "വിയേറ്ററുടെ പാലം" കം‌പ്ലീറ്റ് ആംഗ്ലറിൽ പരാമർശിക്കപ്പെടുന്നതുകൊണ്ട് പ്രശസ്തമായി.
സ്റ്റാറ്റ്ഫോർഡിൽ നിന്നുമടങ്ങി ലണ്ടണിൽ താമസിക്കുന്നതിനിടെ, 1653-ൽ കം‌പ്ലീറ്റ് ആംഗ്ലറുടെ ആദ്യപതിപ്പു പ്രസിദ്ധീകരിക്കുമ്പോൾ വാൾട്ടണ് അറുപതു വയസ്സുണ്ടായിരുന്നു. ആദ്യപതിപ്പിൽ ഗ്രന്ഥകാരന്റെ പേരുപോലും ചേർത്തിരുന്നില്ല. അതിൽ ഉണ്ടായിരുന്നത് പതിനഞ്ച് അദ്ധ്യായങ്ങളാണ്. വാൾട്ടൺ തന്റെ കൃതി പൂർത്തിയാക്കിയിരുന്നില്ല. വളരെ വർഷങ്ങൾ പുസ്തകം വിപുലീകരിക്കുന്ന ജോലി അദ്ദേഹം തുടർന്നു. രണ്ടാം പതിപ്പിൽ അദ്ധ്യായങ്ങളുടെ എണ്ണം ഇരുപത്തിരണ്ടായി വർദ്ധിച്ചു. തുടർന്ന് വാൾട്ടന്റെ ജീവിതകാലത്തിറങ്ങിയ മറ്റു മൂന്നു പതിപ്പുകളിലും വിപുലീകരണം തുടർന്നു. 1676-ൽ ഇറങ്ങിയ അഞ്ചാം പതിപ്പിൽ വാൾട്ടന്റെ സുഹൃത്ത് ചാൾസ് കോട്ടൺ എഴുതിയ ഒരു രണ്ടാം ഭാഗവും ചേർത്തിരുന്നു. ആംഗ്ലറുടെ പിൽക്കാലപതിപ്പുകളൊക്കെ രണ്ടുഭാഗവും ചേർന്നാണ് ഇറങ്ങിയിട്ടുള്ളത്.
വാൾട്ടന്റെ മരണത്തെ തുടർന്ന് മുക്കാൽ നൂറ്റാണ്ടുകാലം പ്രസിദ്ധീകരണം നിലച്ചിരുന്ന ആംഗ്ലർക്ക് പതിനെട്ടാം നൂറ്റാണ്ടിന്റെ മദ്ധ്യത്തിൽ പുനർജ്ജന്മം ലഭിച്ചു. പതിനെട്ടാം നൂറ്റാണ്ടിൽ ഇംഗ്ലീഷ് സാഹിത്യരംഗം നിറഞ്ഞുനിന്ന വിമർശകനും സാഹിത്യകാരനുമായ സാമുവൽ ജോൺസൺ, സുഹൃത്ത് റെവറന്റ് ആസിലിനോട് (Reverend Astle)വായിക്കാൻ നിർദ്ദേശിച്ച പുസ്തകങ്ങളിലൊന്ന് കം‌പ്ലീറ്റ് ആംഗ്ലർ ആയിരുന്നെന്ന് ജോൺസന്റെ ജീവചരിത്രകാരൻ ജെയിംസ് ബോസ്വെൽ രേഖപ്പെടുത്തിയിട്ടുണ്ട്. തുടർന്നുള്ള കാലത്ത് അതിന്റെ മുന്നൂറോളം പതിപ്പുകൾ ഇറങ്ങിയിട്ടുണ്ട്. ബൈബിളിന്റെ കിങ്ങ് ജെയിംസ് ഭാഷ്യവും, ഷേക്സ്പിയർ നാടകങ്ങളും കഴിഞ്ഞാൽ ഇംഗ്ലീഷ് ഭാഷയിൽ ഏറ്റവും ഏറെ പതിപ്പുകൾ ഇറങ്ങിയ രചനയാണ് ആംഗ്ലർ എന്ന് വാദമുണ്ട്.
ഉള്ളടക്കം
ഒരു പ്രത്യേകതരം മീൻപിടിത്തത്തെക്കുറിച്ചുള്ള സാങ്കേതികകൃതിയെന്നു പറയാവുന്ന കം‌പ്ലീറ്റ് ആംഗ്ലർ, സാമാന്യവായനക്കാരേയും ആകർഷിക്കുന്ന ക്ലാസിക്കായി നൂറ്റാണ്ടുകൾ പിന്നിട്ടത്, ശൈലിയുടേയും ഉള്ളടക്കത്തിന്റേയും അസാധാരണതകൾ മൂലമാണ്. സംഭാഷണശൈലിയിലാണ് രചന.
തുടക്കം
ഒരു മേയ് മാസം ആദ്യദിവസം പ്രഭാതത്തിൽ യാത്രക്കിറങ്ങിയ മുഖ്യകഥാപാത്രമായ ചൂണ്ടൽക്കാരൻ(Angler) മുന്നേനടന്നുപോകുന്ന രണ്ടുപേരെ കാണുന്നതിലാണ് തുടക്കം. നടത്തത്തിനുവേഗതകൂട്ടി അവർക്കൊപ്പമെത്തിയ അയാൾ അവരോട് പറയുന്നതിതാണ്:-
കൂട്ടരേ, ഞാനിതാ നിങ്ങൾക്കൊപ്പമെത്തിയിരിക്കുന്നു; നിങ്ങൾക്ക് സുപ്രഭാതം. ടോട്ടൺഹാം കുന്നുകടക്കുമ്പോൾ നിങ്ങളെ കണ്ട്, ഞാൻ നീട്ടിവലിച്ച് നടക്കുകയായിരുന്നു. എനിക്ക് പോകേണ്ടത് വേയറിലേക്കാണ്. മേയ് മാസത്തിലെ ഈ രസികൻ പ്രഭാതത്തിൽ നിങ്ങളും അങ്ങോട്ടയിരിക്കുമെന്ന് ഞാൻ പ്രതീക്ഷിച്ചു.
തുടർന്നുള്ള സംഭാഷണത്തിൽ, സഹയാത്രികളിൽ ഒരാൾ നായാട്ടുകാരനും(Hunter) മറ്റേയാൾ പക്ഷിവേട്ടക്കാരനുമാണെന്ന് (Falconer) ചൂണ്ടൽക്കാരൻ മനസ്സിലാക്കി. അവർക്കിടയിൽ തങ്ങളുടെ തൊഴിലുകളുടെ മഹത്ത്വത്തെക്കുറിച്ച് മാന്യതവിടാതെയുള്ള തർക്കമാണ് പിന്നെ. ചൂണ്ടൽക്കാരൻ തന്റെ തൊഴിലിന്റെ കാര്യത്തിൽ തികഞ്ഞ പക്ഷപാതിയായിരുന്നു. മീൻപിടിത്തം സുന്ദരകലയാണെന്നും മീൻപിടിത്തക്കാർ നന്മകൾ നിറഞ്ഞ പഴയകാലത്തിന്റെ പ്രതിനിധികളാണെന്നും അയാൾ വാദിച്ചു. "വക്കീലന്മാർ വളരെക്കുറച്ചുമാത്രമുണ്ടായിരുന്ന" പഴയ നല്ലകാലത്തെ മനുഷ്യരുടെ സ്വഭാവമാണവർ‍ക്ക്. മീൻ പിടിത്തം ദൈവികമായ തൊഴിലുമാണ്. യേശുവിന്റെ ശിഷ്യന്മാർ മീൻപിടിത്തകാരായിരുന്നുവെന്നതു തന്നെ ഇതിന് തെളിവ്. ഈ ആദ്യചർച്ചയിൽ തന്നെ തന്റെ നിലപാടുകൾ സ്ഥാപിക്കാനായി ചൂണ്ടൽക്കാരൻ ബൈബിളിലെ സോളമൻ രാജാവ്, ഗ്രീക്ക് ഹാസ്യകവി ലൂഷൻ, ഫ്രഞ്ച് ഉപന്യാസകാരൻ മൊണ്ടേയ്ൻ എന്നിവരെ ഉദ്ധരിക്കുന്നുണ്ട്. ചർച്ചപൂരോഗമിക്കുന്നതോടെ പക്ഷിവേട്ടക്കാരൻ തോൽവി സമ്മതിക്കുകയും നായാടി ചൂണ്ടൽക്കാരന്റെ ശിഷ്യനാവുകയും ചെയ്തു.
പരിശീലനം
നായാടിക്ക് മീൻപിടിത്തത്തിൽ പരിശീലനം നൽകുകയാണ് പിന്നെ. ലീ നദിയെ പിന്തുടർന്ന് ഇംഗ്ലീഷ് നാട്ടിൻപുറത്തുകൂടിയുള്ള അഞ്ചുദിവസത്തെ യാത്രക്കിടെയാണ് പരിശീലനം. അതിനുപയോഗിക്കുന്ന സംഭാഷണത്തിൽ നാടൻപാട്ടുകളും, കവിതകളും, നാടോടിക്കഥകളും, പാചകവിധിവിവരണങ്ങളും, തത്ത്വവിചാരവും, ബൈബിളിൽ നിന്നും ക്ലാസിക്ക് രചനകളിൽ നിന്നുമുള്ള ഉദ്ധരണികളും ഉൾനാടൻ ജലാശയങ്ങളും മീൻപിടിത്തവുമായി ബന്ധപ്പെട്ട അനുഭവവിവരണങ്ങളും, അല്ലാതെയുള്ള സംഭവകഥകളും എല്ലാമുണ്ട്.
ഉദാഹരണമായി, പരൽമീനിനെ(Carp) സംബന്ധിച്ച ഒൻപതാം അദ്ധ്യായത്തിൽ, അതിനെ പിടിക്കുന്ന രീതി വിശദീകരിക്കുകയല്ല ആദ്യം. പരൽ ശുദ്ധജലമത്സ്യങ്ങളുടെ റാണിയാണെന്നു പറഞ്ഞാണ് തുടക്കം. എന്നാൽ ഇംഗ്ലണ്ടിൽ ആ മത്സ്യം എത്തിയിട്ട് നൂറിൽ ചില്വാനം വർഷങ്ങളേ ആയിട്ടുള്ളു എന്ന് ഓർമ്മിപ്പിക്കാൻ, "ഹോപ്പ് ചെടിയും ടർക്കിക്കൊഴിയും പരലും ബിയറും ഇംഗ്ലണ്ടിൽ ഒരേവർഷം വന്നു" എന്നുള്ള റിച്ചാർഡ് ബേക്കറുടെ ഈരടി വാൾട്ടൺ പാടുന്നു. പിന്നെ പരലിന്റെ ജീവിതകാലം, പ്രജനനം എന്നിവയെക്കുറിച്ചുപറയുന്നു. ഈ വിഷയങ്ങളിൽ അരിസ്റ്റോട്ടിലും, പ്ലിനിയും, ഫ്രാൻസിസ് ബേക്കണും മറ്റും പ്രകടിപ്പിച്ച അഭിപ്രായങ്ങൾ വാൾട്ടൺ പരാമർശിക്കുന്നുണ്ട്. പിന്നെയാണ് മീൻ പിടിത്തം വിവരിക്കുന്നത്. അതിന് ഉപയോഗിക്കാവുന്ന തരം ഇരകളെക്കുറിച്ചു പറഞ്ഞതിനുശേഷം, ചിലതരം മിശ്രിതങ്ങൾ ഉണ്ടാക്കി അവയും ഇരയാക്കാം എന്നു പറയുന്നു. മിശ്രിതങ്ങളാണെങ്കിൽ പല്ലുവേദനക്കുള്ള മരുന്നുകളെപ്പോലെ, അനേകം ഇനങ്ങളുണ്ട്. എന്നാൽ മധുരമുള്ള മിശ്രിതമാണ് ഭേദം. അതുണ്ടാക്കുന്നത് മുയലിന്റേയോ, പൂച്ചയുടേയോ ചെറുതായി മുറിച്ച ഇറച്ചി, പയറുപൊടി, എന്നിവയെ പഞ്ചസാരയോ തേനോ ചേർത്ത് കുഴച്ചാണ്. ഈ അദ്ധ്യായം സമാപിക്കുന്നത് പരൽമീൻ പാചകം ചെയ്യുന്ന രീതി വിവരിച്ചാണ്. ചുവന്ന വീഞ്ഞ്, പാർസ്‌ലി, റോസ്മേരി, അഞ്ചോവി മീൻ, അച്ചാറിട്ട കക്കയിറച്ചി തുടങ്ങിയവ പാചകത്തിന്റെ ചേരുവകളിൽ പെടുന്നു.
യാത്രക്കിടെ ചൂണ്ടൽക്കാരനും നായാടിയും കണ്ടുമുട്ടുന്ന സത്രം സൂക്ഷിപ്പുകാരൻ, പാൽക്കാരി തുടങ്ങിയ മനുഷ്യരുമായുള്ള സംഭാഷണവും രസകരമാണ്. ഗദ്യത്തിലുള്ള സംഭാഷണത്തിനിടെ മീൻപിടിത്തത്തിന്റേയും ഇംഗ്ലീഷ് നാട്ടിൻപുറത്തിന്റേയും മഹിമകൾ വർണ്ണിക്കുന്ന കുറെ പാട്ടുകളുമുണ്ട്. കം‌പ്ലീറ്റ് ആംഗ്ലറിലെ പാൽക്കാരിയുടെ പാട്ട്, ചൂണ്ടൽക്കാരന്റെ പാട്ട് തുടങ്ങിയവ പ്രസിദ്ധമാണ്.
ആംഗ്ലറുടെ 1676-ൽ പ്രസിദ്ധീകരിച്ച അഞ്ചാം പതിപ്പിലാണ് വാൾട്ടന്റെ സുഹൃത്തും ശിഷ്യനുമായിരുന്ന ചാൾസ് കോട്ടൺ എഴുതിയ രണ്ടാം ഭാഗം ആദ്യമായി പ്രത്യക്ഷപ്പെട്ടത്. വാൾട്ടന്റെ വൈദഗ്ദ്ധ്യം തവള, ശലഭങ്ങൾ, പുഴുക്കൾ തുടങ്ങിയ സ്വാഭാവിക ഇരകളെ ജീവനോടെ ഉപയോഗിച്ചുള്ള മീൻപിടിത്തത്തിലായിരുന്നു. കൃത്രിമ ശലഭങ്ങളെ ഉപയോഗിക്കുന്നതിൽ (fly fishing) വിദഗ്ദ്ധനായിരുന്ന കോട്ടൺ അതിനെക്കുറിച്ചാണ് രണ്ടാം ഭാഗം എഴുതിയത്. രണ്ടാം ഭാഗത്ത് കൃത്രിമ ഇരകളെ ഉപയോഗിച്ചുള്ള മീൻപിടിത്തത്തിൽ നായാടിക്ക് പരിശീലനം കിട്ടുന്നത് ഡോവ് നദിയുടെ തീരത്തെ പിന്തുടർന്നുള്ള യാത്രയിലാണ്.
വിലയിരുത്തൽ
പുസ്തകത്തിൽ പലയിടത്തും പ്രകടമാകുന്ന വിദ്യാഗർവ് (Pedantry)രസിക്കാത്തവർക്കുപോലും അത് വിരസതക്കുപകരം, സുഖകരമായ ഉറക്കം മാത്രം കൊടുക്കുന്നു. അത്ര ദയാപൂർണ്ണമാണ്, മനുഷ്യരോടും, ഭൂമിയോടും ആകാശത്തോടുമുള്ള ആംഗ്ലറുടെ മനോഭാവം. പുസ്തകം വായിച്ചുതീരുമ്പോൾ ആംഗ്ലർ കണ്ടുമുട്ടിയ പാൽക്കാരിയെപ്പോലെ (Milkmaid) വായനക്കാരും ഇങ്ങനെ പറഞ്ഞേക്കാമെന്ന് സാഹിത്യചരിത്രകാരനായ വില്യം ജെ. ലോങ്ങ് അഭിപ്രായപ്പെട്ടിട്ടുണ്ട്: "ഞങ്ങൾ എല്ലാ മീൻപിടിത്തക്കാരേയും സ്നേഹിക്കുന്നു; അത്ര സത്യസന്ധരും, മാന്യരും, ശാന്തരുമായ മനുഷ്യരാണവർ".
കുറിപ്പുകൾ
ക. 2003-ൽ ആദ്യപതിപ്പ് പ്രസിദ്ധീകരിച്ച് മൂന്നര നൂറ്റാണ്ടുതികഞ്ഞപ്പോൾ, ആംഗ്ലർ പരക്കെ ശ്രദ്ധിക്കപ്പെട്ടു. ഖ. "Hops and Turkies, Carps and Beer; Came into England all in a Year". ഗ."Every misery that I miss is a new mercy". ഘ."We love all anglers, they be such honest, civil, quiet men."
മസ്തിഷ്കസുഷുമ്നാശോഥം
തലച്ചോറിനേയോ സുഷുമ്നയേയോ ബാധിക്കുന്ന കോശജ്വലനമാണ് മസ്തിഷ്കസുഷുമ്നാശോഥം (Encephalomyelitis). ഇത് പല തരത്തിലുണ്ട് :
അവലംബം
വർഗ്ഗം:വൈറസ് രോഗങ്ങൾ
സബർജിൽ
റോസാസീ കുടുംബത്തിൽ പെട്ട ഒരു പഴവർഗ്ഗ സസ്യമാണ് സബർജിൽ. ശൈത്യമേഖലയിലാണ് ഇവ സാധാരണ വളരുക. പിയർ (Pear), ആപ്പിൾ എന്നിവയുടെ അടുത്ത ബന്ധുവാണ് സബർജിൽ (Quince). കേരളത്തിലെ കാന്തല്ലൂരിൽ ഇത് കൃഷിചെയ്യുന്നുണ്ട് കൊടൈക്കനാൽ ഭാഗത്ത് പലതരം സബർജലി പഴങ്ങൾ കാണാം.
സബർജലി വിഭാഗങ്ങൾ
സ്വീറ്റ് ബെറി, ആപ്പിൾ ബെറി, വാൾ ബെറി തുടങ്ങി ധാരാളം അവാന്തരവിഭാഗങ്ങൾ സബർജലിക്കുണ്ട്.
അവലംബം
വർഗ്ഗം:പഴങ്ങൾ
സാബൂളിസ്താൻ
ഇന്നത്തെ ഇറാന്റേയും അഫ്ഗാനിസ്താന്റേയും അതിർത്തിപ്രദേശത്ത് സ്ഥിതി ചെയ്തിരുന്ന ഒരു പുരാതനമേഖലയാണ് സാബൂളിസ്താൻ അഥവാ സബോളിസ്താൻ (പഷ്തു زابلستان). ബുസ്തിനും കാബൂൾ താഴ്വരയുടെ തെക്കൻ അതിരിനും ഇടയിലായിരുന്നു ഈ പ്രദേശം. ഇന്നത്തെ ഹസാരാജാതിന്റെ ഭൂരിഭാഗവും മദ്ധ്യ അഫ്ഗാനിസ്താൻ മലകളുടെ തെക്കുകിഴക്കേ താഴ്വാരവും ഇതിൽ ഉൾപ്പെടുന്നു.
ഹിന്ദു ശാഹി ഭരണാധികാരികളുടെ കീഴിലായിരുന്ന സാബൂളിസ്താൻ, സിസ്താനിൽ നിന്നും മുസ്ലീങ്ങളുടെ ആക്രമണം പലപ്പോഴായി ഉണ്ടായെങ്കിലും 8-ആം നൂറ്റാണ്ടിന്റെ അവസാനം വരെ സ്വതന്ത്രമായി നിലനിന്നു. എട്ടാം നൂറ്റാണ്ടിന്റെ അവസാനത്തോടെ മാത്രമാണ് അറബി ഖലീഫ അൽ മഹ്ദിയുടെ മേൽകോയ്മ ഇവർ അംഗീകരിച്ചത്.
അവലംബം
വർഗ്ഗം:അഫ്ഗാനിസ്താനിലെ സ്ഥലങ്ങൾ വർഗ്ഗം:അഫ്ഗാനിസ്താന്റെ ചരിത്രം
ആൽബർട്ടോ ഫ്യൂജിമോറി
പെറുവിലെ രാഷ്ട്രീയനേതാവും മുൻ പ്രസിഡണ്ടുമാണ് ആൽബർട്ടോ കെന്യ ഫ്യൂജിമോറി (ജനനം: ജൂലൈ 28, 1938 - ). രാജ്യത്ത് കമ്മ്യൂണിസ്റ്റ് ഒളിപ്പോരാളികൾ നടത്തിയ ആഭ്യന്തരയുദ്ധം നേരിടുന്നതിൽ ഇദ്ദേഹം വിജയം കൈവരിച്ചിരുന്നു. എന്നാൽ ഇതേ യുദ്ധത്തിന്റെ പേരിൽത്തന്നെ സ്വേച്ഛാധിപതിയുടെയും മനുഷ്യാവകാശധ്വംസകന്റെയും ആരോപണം കൂടി ഇദ്ദേഹത്തിന് നേരിടേണ്ടിവന്നു.
2000-ത്തിൽ അഴിമതി ആരോപണം കൂടിയായപ്പോൾ ഫ്യൂജിമോറി ജപ്പാനിലേക്ക് ഒളിച്ചോടി. അവിടെവെച്ച് പ്രസിഡണ്ട് സ്ഥാനം രാജിവെക്കാൻ ശ്രമിച്ചെങ്കിലും പെറുവിലെ ഭരണസംവിധാനം അത് അംഗീകരിച്ചില്ല. പകരം അദ്ദേഹത്തെ ഭരണത്തിൽനിന്ന് നിഷ്കാസിതനാക്കാനായിരുന്നു പെറു കോൺഗ്രസ്സിന്റെ തീരുമാനം. 10 വർഷത്തേക്ക് അദ്ദേഹത്തിനെതിരെ നിരോധനം ഏർപ്പെടുത്തി. അഴിമതിയുടെയും മനുഷ്യാവകാശധ്വംസനങ്ങളുടെയും പേരിൽ കുറ്റാരോപിതനായ അദ്ദേഹം 2005 നവംബറിൽ ചിലിയിൽ വെച്ച് പിടിക്കപ്പെടുന്നതുവരെ ഒളിവിൽ കഴിയുകയായിരുന്നു. ക്രിമിനൽ കുറ്റങ്ങൾക്കുള്ള വിചാരണനേരിടാൻ അദ്ദേഹത്തെ 2007 സെപ്റ്റംബറിൽ പെറുവിലേക്ക് കൊണ്ടുവന്നു.
1990-2000 കാലത്ത്‌ കമ്യൂണിസ്റ്റ്‌ ഒളിപ്പോരാളികൾ നടത്തിയ ആഭ്യന്തര യുദ്ധവേളയിൽ ഫുജിമോറി 25 പേരെ കൂട്ടക്കൊല ചെയ്യാൻ ഉത്തരവിട്ടുവെന്ന ആരോപണത്തിൽ ഫ്യൂജിമോറിയെ 25 വർഷത്തേക്ക് തടവിന് ശിക്ഷിച്ചു.
അവലംബം
വർഗ്ഗം:1938-ൽ ജനിച്ചവർ
വർഗ്ഗം:ജൂലൈ 28-ന് ജനിച്ചവർ
വർഗ്ഗം:പെറുവിന്റെ പ്രസിഡണ്ടുമാർ
ഹീപ് സോർട്ട്
ഹീപ് ഉപയോഗിച്ച് സംഖ്യകളയും മറ്റും ക്രമത്തിലാക്കാൻ ഉപയോഗിക്കുന്ന സോർട്ടിങ്ങ് അൽഗൊരിതമാണ്‌ ഹീപ് സോർട്ട്. സെലക്ഷൻ സോർട്ട് കുടുംബത്തില്പ്പെട്ട ഒരു താരതമ്യ സോർട്ട് അൽഗൊരിതമാണ്‌ ഇത്. സാധാരണ രീതിയിൽ ക്വിക്ക് സോർട്ടിനെക്കാൾ മെല്ലെയാണ്‌ ഇതിന്റെ പ്രവർത്തനമെങ്കിലും മോശം സമയസങ്കീർണ്ണത ആണെന്ന മെച്ചമുണ്ട്. ഒരു in-place അൽഗൊരിതമായതിനാൽ അറേയ്ക്കു പുറമെ മെമ്മറി മാത്രമേ ഇതിന്‌ ആവശ്യമുള്ളൂ. ഹീപ് സോർട്ട് ഒരു സ്റ്റേബിൾ സോർട്ട് അല്ല.
അൽഗൊരിതം
അറേയിലെ സംഖ്യകളെ ഒരു ഹീപ് ആക്കി മാറ്റുകയാണ്‌ അൽഗൊരിതത്തിലെ ആദ്യ പടി. ഇത് സമയമുപയോഗിച്ച് ചെയ്യാൻ സാധിക്കും. ഇതിനുശേഷം അറേ ഹീപ് നിയമം അനുസരിക്കുമെന്നതിനാൽ ഏറ്റവും വലിയ സംഖ്യ അറേയുടെ ആദ്യത്തിലായിരിക്കും. ഇതിനെ തൽസ്ഥാനത്തുനിന്ന് നീക്കി അറേയുടെ അവസാന സ്ഥാനത്ത് കൊണ്ടിടുന്നു. ഇത് സമയമെടുക്കുന്നു. ഇങ്ങനെ തുടരുന്നതു വഴി സംഖ്യകളെയെല്ലാം ക്രമത്തിലാക്കാം. ഈ പടി N തവണ ചെയ്യണമെന്നതിനാൽ അൽഗൊരിതത്തിന്റെ ആകെ സമയസങ്കീർണ്ണത ആണ്‌.
ഏറ്റവും വലിയ സംഖ്യയെ തുടർച്ചയായി കണ്ടുപിടിക്കുന്നതുവഴിയാണ്‌ ഈ അൽഗൊരിതം സോർട്ടിങ്ങ് നടത്തുന്നതെന്നതിനാൽ ഇത് സെലക്ഷൻ സോർട്ട് കുടുംബത്തിൽ പെടുന്നതാണ്‌.
താരതമ്യം
സാധാരണരീതിയിൽ സമയമെടുക്കുന്ന മറ്റൊരു താരതമ്യസോർട്ടിങ്ങ് അൽഗൊരിതമായ ക്വിക്ക് സോർട്ട് ഹീപ് സോർട്ടിനെക്കാൾ വേഗതയേറിയതാണ്‌. എങ്കിലും ക്വിക്ക് സോർട്ടിന്റെ മോശം സമയസങ്കീർണ്ണത ആയതിനാൽ ചില വലിയ അറേകൾ ക്രമത്തിലാക്കാൻ വളരെയധികം സമയമെടുക്കുന്ന ക്വിക്ക് സോർട്ട് പ്രാവർത്തികമല്ല. ക്വിക്ക് സോർട്ട് അൽഗൊരിതം അറിയുന്ന വ്യക്തിക്ക് അതിനെക്കൊണ്ട് വളരെയധികം സമയമെടുപ്പിക്കാനാകുമെന്നതിനാൽ സുരക്ഷാപ്രശ്നങ്ങളുമുണ്ടാകാൻ സാദ്യതയുണ്ട്. അതിനാൽ ചില റിയൽ-ടൈം അൽഗൊരിതങ്ങളും സുരക്ഷ ആവശ്യമുള്ള അൽഗൊരിതങ്ങളും ക്വിക്ക് സോർട്ടിനെക്കാൾ ഹീപ് സോർട്ടിന്‌ മുൻഗണന നൽകുന്നു.
മെർജ് സോർട്ടും സാധാരണരീതിയിൽ സമയമെടുക്കുന്നു. എങ്കിലും ലിസ്റ്റിനു പുറമെ മെമ്മറി മെർജ് സോർട്ടിന്‌ ആവശ്യമുണ്ട്. എങ്കിലും ചില കാര്യങ്ങളിൽ മെർജ് സോർട്ട് ഹീപ് സോർട്ടിനെക്കാൾ മികച്ചുനിൽക്കുന്നു:
അവലംബം
Sorteringsalgoritme
ഈഗർണിയ മേജർ
''  ഈഗർണിയ മേജർ  അല്ലെങ്കിൽ ലാൻഡ് മല്ലറ്റ് എന്നറിയപ്പെടുന്നത് ഒരിനം ആസ്ട്രേലിയൻ അരണ യാണ്. ഇത് ഉരഗവർഗ്ഗത്തിൽപ്പെടുന്നു. സ്കിങ്കിഡേ എന്ന കുടുംബത്തിലെ ഏറ്റവും വലിയ അംഗങ്ങളാണിവ. ഇവയെ സാധാരണ അരണകളുമായി തെറ്റിദ്ധരിക്കാനിടയുണ്ട്. ''
വിവരണം
ഈ സ്പീഷീസ് 60 സെ. മീ. വരെ നീളം വയ്ക്കുന്നു. തിളങ്ങുന്ന കറുപ്പോ ബ്രവുണോ ആയ ഒരേപോലെ നീണ്ട ശരീരം. കണ്ണിനു ചുറ്റും ഒരു ഇളം മങ്ങിയ നിറത്തിലുള്ള വലയം കാണാവുന്നതാണ്. അവയുടെ നിറവും അവയുടെ വലിയശരീരവും തങ്ങളുടെ ശരീരതാപനില 30 ഡിഗ്രിയായി ക്രമീകരിച്ചിരിക്കുന്നു. വെയിലിൽ ശരീരം ചൂടാക്കി ദിവസം മുഴുവനായി അവ ചിലവൊഴിക്കുന്നു. പ്രായപൂർത്തിയായ പെണ്ണിനേക്കാൾ ആൺ അരണകളുടെ ശരീരം ചെറുതായി കുറുകിയിരിക്കുന്നു. അവയുടെ മുൻകാലുകളും തലയും പെണ്ണിനേക്കാൾ നീണ്ടുമിരിക്കുന്നു ശരീരത്തിനടിവശം (ഉരസ്) ഓറഞ്ച് ബ്രൗൺ തൊട്ട് വെള്ളനിറം വരെ വിവിധ അരണകളിൽ കാണപ്പെടുന്നു. കുഞ്ഞുങ്ങളിൽ തിരിച്ചറിയപ്പെടുന്നരീതിയിലുള്ള ക്രീം നിറത്തിലുള്ള പൊട്ടുകൾ വശങ്ങളിൽ കാണാനാകും.
ഈഗർണിയ മേജർ നീണ്ട ആയുസ്സുള്ള ജീവിയാണ്. വളർത്തിയ അവസ്ഥയിൽ ഒരെണ്ണം, കുറഞ്ഞത്, 23 വർഷത്തോളം ജീവിച്ചിരുന്നതായി രേഖപ്പെടുത്തിയിട്ടുണ്ട്.
ഇതിനെ ഭയപ്പെടുത്തുകയാണെങ്കിൽ രൂക്ഷവും മീനിന്റേതുപോലുള്ളതുമായ ഒരു ഗന്ധം പുറപ്പെടുവിക്കാറുണ്ട്. ഈ ജീവിയെപ്പോലുള്ള ഒരു മത്സ്യത്തിന്റെ പേരിനോടു സാദൃശ്യമുള്ള പേര് ഇതിനു നൽകാൻ കാരണം ഇതിന്റെ മത്സ്യത്തോടുള്ള സാദൃശ്യമാണ്.
സ്വഭാവം
ഇവ ലജ്ജാസ്വഭാവമുള്ളവയാണ്. ദേശീയോദ്യാനങ്ങളിൽ മനുഷ്യരോടിണങ്ങി ഇവ ജീവിക്കുന്നതു കാണാം.
References
വർഗ്ഗം:അരണകൾ
ദീർഘദൃഷ്ടി
അക്കൊമഡേഷൻ പൂർണ്ണമായും ഇല്ലാത്ത അവസ്ഥയിൽ, ദൂരെയുള്ള വസ്തുക്കളുടെ പ്രതിബിംബം റെറ്റിനയിൽ വീഴേണ്ടതിനു പകരം റെറ്റിനക്കു പിന്നിൽ വീഴുന്ന അവസ്ഥയുണ്ടാകുന്ന ഒരു കാഴ്ചവൈകല്യം ആണ് ദീർഘദൃഷ്ടി എന്ന് അറിയപ്പെടുന്നത്. കണ്ണിന്റെ നീളം കുറയുന്നതു മൂലമോ കോർണ്ണിയയുടെയോ കണ്ണിലെ ലെൻസിന്റെയോ വക്രത കുറയുന്നത് മൂലമോ ഇത് സംഭവിക്കാം. സാധാരണ ആംഗലേയ ഭാഷയിൽ Farsightedness, Longsightedness എന്നിങ്ങനെ വിളിക്കപ്പെടുന്നു. വൈദ്യശാസ്ത്രത്തിൽ ഹൈപ്പർമെട്രോപ്പിയ (Hypermetropia), ഹൈപ്പറോപ്പിയ (Hyperopia) എന്നീ പേരുകളിൽ വിശദീകരിക്കപ്പെടുന്നു.
ദൂരെയുള്ള വസ്തുക്കൾ കാണുന്നതിന് തകരാറൊന്നുമില്ലാതിരിക്കുകയും അടുത്തുള്ള വസ്തുക്കൾ ശരിയായി കാണാനാകാതിരിക്കുകയും ചെയ്യുന്ന അവസ്ഥ എന്ന അർഥത്തിലാണ് ഇത് ദീർഘദൃഷ്ടി എന്ന് വിളിക്കപ്പെടുന്നത്. പക്ഷെ, ചെറിയ അളവിലുള്ള ദീർഘദൃഷ്ടിയിൽ സമീപ കാഴ്ച മങ്ങണമെന്നില്ല, അതുപോലെ കൂടിയ അളവിലുള്ള ദീർഘദൃഷ്ടിയിൽ എല്ലാ അകലത്തിലുമുള്ള കാഴ്ച മങ്ങിയതാകാം.
അടയാളങ്ങളും ലക്ഷണങ്ങളും
മങ്ങിയ കാഴ്ച, തലവേദന, കണ്ണിന്റെ ബുദ്ധിമുട്ട് എന്നിവയാണ് ഹ്രസ്വദൃഷ്ടിയുടെ പ്രധാന ലക്ഷണങ്ങൾ. സമീപ കാഴ്ചയിലെ ബുദ്ധിമുട്ട് സാധാരണ ലക്ഷണമാണ്. രണ്ട് കണ്ണുകളിലൂടെയും കാണാനുള്ള ബുദ്ധിമുട്ട് (ബൈനോക്കുലർ വിഷൻ) ചിലപ്പോൾ സംഭവിക്കാം, ഒപ്പം ആഴത്തിനെ കുറിച്ചുള്ള ധാരണയിലും ബുദ്ധിമുട്ട് ഉണ്ടാകാം.
സങ്കീർണതകൾ
ദീർഘദൃഷ് ടിയഥാസമയം കണ്ടെത്തി ചികിൽസിച്ചില്ലെങ്കിൽ കോങ്കണ്ണ്, ആംബ്ലിയോപിയ തുടങ്ങിയസങ്കീർണതകൾ ഉണ്ടാകാം. ചെറുപ്പത്തിൽത്തന്നെയുള്ള, കഠിനമായ ഹ്രസ്വദൃഷ്ടി മൂലം "അമിതമായി ഫോക്കസ് ചെയ്യുന്നതിന്റെ" ഫലമായി ഇരട്ട കാഴ്ചയ്ക്ക് കാരണമാകും.
തിരുത്തൽ ലെൻസുകൾ
കണ്ണടകൾ അല്ലെങ്കിൽ കോൺടാക്റ്റ് ലെൻസുകൾ ആണ് ഹ്രസ്വദൃഷ്ടിക്കുള്ള ഏറ്റവും ലളിതമായ ചികിത്സ. ഹ്രസ്വദൃഷ്ടിയിൽ, ദൂരക്കാഴ്ച ശരിയാക്കാൻ ഉപയോഗിക്കുന്നത് കോൺവെക്സ് ലെൻസുകളാണ്.
ശസ്ത്രക്രിയ
ഹ്രസ്വദൃഷ്ടി ചികിൽസയിൽ നൂതന ശസ്ത്രക്രിയാ രീതികളും ഉണ്ട്:
പരാമർശങ്ങൾ
വർഗ്ഗം:കണ്ണ് വർഗ്ഗം:കണ്ണിലെ പേശികൾ, നേത്ര ചലനം, റിഫ്രാക്ഷൻ എന്നിവയുമായി ബന്ധപ്പെട്ട അസുഖങ്ങൾ
സൺ‌ഡേ 7 പി‌എം
സായികുമാർ, ലാലു അലക്സ്, സിൽക്ക് സ്മിത, സുലക്ഷന, നിമ്മി ഡാനിയൽസ് എന്നിവർ അഭിനയിച്ച നിർമ്മാതാവ് ബഷീർ ചങ്കനശ്ശേരിക്ക് വേണ്ടി ഷാജി കൈലാസ് ചലച്ചിത്ര സംവിധായകൻ സംവിധാനംചെയ്ത 1990 ലെ മലയാള ഭാഷാ ഇന്ത്യൻ ഫീച്ചർ ചിത്രമാണ് സൺ‌ഡേ 7 പി‌എം.
ഷാജി കൈലാസ് സൺ ഡെ 7 പിഎം എന്ന സിനിമയും ന്യൂസ്  എന്ന സിനിമയും ഒരുമിച്ചാണ് തുടങ്ങിയത്. പക്ഷേ ന്യൂസ് അദ്ദേഹത്തിന്റെ ആദ്യ റിലീസായി, തുടർന്ന് സൺ‌ഡേ 7 പി‌എം റിലീസായി
പ്ലോട്ട്
വിനാശകരമായ ബാല്യകാലത്താൽ മനോരോഗിയായ വില്യംസ് (സായികുമാർ) പെൺകുട്ടികളെ കൊന്ന് ഭീകരത അഴിച്ചുവിടുന്നു. ഡോ. സണ്ണി ജോസഫിന്റെ ( ലാലു അലക്സ് ) ഭാര്യ പുഷ്പയെ (സുലക്ഷണ) കൊലപ്പെടുത്തി. മകളായ നിമ്മി (നിമ്മി ഡാനിയൽസ്) കൊലപാതകത്തിന് സാക്ഷിയാണ്. നിമ്മിയുടെ സമ്മതമില്ലാതെ സണ്ണി ഷേർലിയെ ( സിൽക്ക് സ്മിത ) പുനർവിവാഹം ചെയ്യുന്നു. വീട്ടിൽ നിമ്മിയുമായി സന്ധി ചെയ്യുന്നതിൽ ഷെർലി പരാജയപ്പെടുന്നു, ഇത് സണ്ണിയെ അസ്വസ്ഥനാക്കുന്നു. ഒരു ദിവസം നിമ്മി റോഡിൽ വില്യംസിനെ കണ്ടുമുട്ടുന്നു. വില്യംസ് അമ്മയെ കൊലപ്പെടുത്തിയെന്ന് തനിക്കറിയാമെന്ന് അവൾ അവനെ ഭീഷണിപ്പെടുത്തുന്നു. മിണ്ടാതിരിക്കാൻ, ഷേർലിയെ കൊലപ്പെടുത്താൻ അവൾ ആവശ്യപ്പെടുന്നു. വില്യംസ് സണ്ണിയുടെ വീട്ടിലെത്തി ഷെർലിയെ കൊല്ലാൻ ശ്രമിക്കുന്നു. ഷെർലി മരിച്ചുവെന്ന് വിശ്വസിച്ച് അയാൾ നിമ്മിയെ കൊല്ലാൻ ശ്രമിക്കുന്നു, പക്ഷേ താഴെ വീഴുകയും കൊല്ലപ്പെടുകയും ചെയ്യുന്നു. ഷെർലി ബോധം വീണ്ടെടുക്കുകയും നിമ്മിയെ മാരകമായി ആക്രമിക്കുകയും വില്യംസ് എന്ന് തെറ്റിദ്ധരിക്കുകയും ചെയ്യുന്നു.
ചിത്രം കാണുക
സൺ‌ഡേ 7 പി‌എം(1990)
വർഗ്ഗം:1990-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പൂവച്ചൽഖാദർ-ജോൺസൺ ഗാനങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:സന്തോഷ് ശിവൻ ഛായാഗ്രഹണം ചെയ്ത ചിത്രങ്ങൾ ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1990-ൽ പുറത്തിറങ്ങിയ ചലച്ചിത്രങ്ങൾ
സ്റ്റീയറിക് ആസിഡ്
ഒക്ടഡെകനോയിക് ആസിഡ് എന്ന് ഐയുപിഎസി നാമമുള്ള സ്റ്റീയറിക് ആസിഡ് (/ˈstɪərɪk/ STEER-ik, /stiˈærɪk/ stee-ARR-ik) 18-കാർബൺ ചെയിനുള്ള ഒരു പൂരിത ഫാറ്റി ആസിഡാണ്. C17H35CO2H രാസസൂത്രം ഉള്ള ഒരു വാക്സി സോളിഡ് ആണ് ഇത്. കൊഴുപ്പ് എന്നർത്ഥം വരുന്ന "സ്റ്റെയർ" στέαρ എന്ന ഗ്രീക്ക് വാക്കിൽ നിന്ന് ആണ് ഇതിന് ഈ പേർ ലഭിച്ചത്. അതിന്റെ എസ്റ്ററുകളെയും, ലവണങ്ങളെയും സാധാരണയായി സ്റ്റീയറേറ്റ്സ് എന്ന് അറിയപ്പെടുന്നു. പാൽമിറ്റിക് ആസിഡിൻറെ എസ്റ്ററിനെപ്പോലെ സാധാരണയായി പ്രകൃതിയിൽ കാണപ്പെടുന്ന പൂരിത ഫാറ്റി ആസിഡുകളിലൊന്നാണ് സ്റ്റീയറിക് ആസിഡ്. 'സ്റ്റീയറിക് ആസിഡിൻറെ മൂന്ന് തന്മാത്രകളിൽ നിന്ന് കിട്ടുന്ന ട്രൈഗ്ലിസറൈഡിനെ സ്റ്റീയറിൻ എന്നു വിളിക്കുന്നു.
ബാഹ്യ ലിങ്കുകൾ
വർഗ്ഗം:ഫാറ്റി ആസിഡുകൾ വർഗ്ഗം:സ്റ്റീയറേറ്റ്സ് വർഗ്ഗം:ആൽക്കനോയിക് അസിഡുകൾ വർഗ്ഗം:അമ്ലങ്ങൾ വർഗ്ഗം:ഇ-നമ്പർ അഡിറ്റീവുകൾ
പുഷ്പകർ (വിവക്ഷകൾ)
പുഷ്പകർ എന്ന പദത്തിന്റെ വിവക്ഷകൾ:
ശ്രീപതി
ഇന്ത്യൻ ജ്യോതിശാസ്ത്രജ്ഞനും ഗണിതശാസ്ത്രജ്ഞനുമായിരുന്നു ശ്രീപതി(1019-1066), സോളാർ, ചന്ദ്ര ഗ്രഹണങ്ങളിൽ ഇരുപത് വരികൾ ഉൾക്കൊള്ളുന്ന ദികോട്ടിതകരണനായുടെ (1039 ൽ എഴുതിയ) സ്രഷ്ടാവ്., പ്ലാനിംഗ് രേഖാചിത്രങ്ങൾ, ഗ്രഹണം, ഗ്രഹാന്തര ഗതാഗതങ്ങൾ എന്നിവ കണക്കുകൂട്ടുന്നതിനായി 105 വാക്യങ്ങളുടെ ഗ്രന്ഥമായ ധ്രുവമാനസ 1056-ൽ രചിച്ചു.19 അദ്ധ്യായങ്ങളിൽ ജ്യോതിശാസ്ത്രത്തിൽ ഒരു പ്രധാന സൃഷ്ടിയാണ് സിദ്ധാർത്ഥശേഖര എന്നിവ രചിച്ചു. ശ്യാമപ്ര എന്ന കൃതിയുടെ അടിസ്ഥാനത്തിൽ 125 വരികളിൽ അപൂർണ്ണമായ ഒരു ഗണിതഗ്രന്ഥ പരമ്പരയും രചിച്ചു.
ആദ്യകാലം
ശ്രീമതിയുടെ പിതാവ് നാഗദേവയായിരുന്നു ( നമാദേവായിട്ടാണ് അറിയപ്പെടുന്നു), നാഗദേവയുടെ പിതാവ്,ശ്രീപതിയുടെ മുത്തച്ഛൻ കേശവൻ ആയിരുന്നു. ജ്യോതിഷം, ജ്യോതിശാസ്ത്രം, ഗണിതശാസ്ത്രം എന്നിവയിൽ ലല്ല എഴുതിയ ഉപദേശം ശ്രീമതി പിന്തുടർന്നു. ജ്യോതിശാസ്ത്രത്തിൽ പ്രയോഗങ്ങൾ മനസ്സിലാക്കി ആയിരുന്നു അദ്ദേഹത്തിന്റെ ഗണിതശാസ്ത്രപരമായ പ്രവർത്തനം. ഉദാഹരണമായി സ്ഫടികളുടെ അദ്ദേഹത്തിന്റെ പഠനം. ജ്യോതിശാസ്ത്രത്തിൽ അദ്ദേഹത്തിന്റെ കൃതി അദ്ദേഹത്തിന്റെ ജ്യോതിഷത്തിന് അടിത്തറയിട്ടു. പതിനൊന്നാം നൂറ്റാണ്ടിലെ ഏറ്റവും വലിയ ഇന്ത്യൻ ഗണിതശാസ്ത്രജ്ഞന്മാരിലൊരളായിരുന്നു ശ്രീപതി.
ജോലി
സിദ്ധാർത്ഥശേഖരയുടെ 13, 14, 15 അദ്ധ്യായങ്ങളുടെ അന്തിമ തലക്കെട്ടുകൾ അരിത്മെറ്റിക്, ആൾജിബ്രയും, ഗോവധാരയുമാണ്. അദ്ധ്യായം 13 അംശഗണിത, അളക്കൽ, നിഴൽ കണക്കുകൂട്ടൽ എന്നിവയെ സംബന്ധിച്ച 55 വാക്യങ്ങൾ അടങ്ങിയിരിക്കുന്നു. ഈ അധ്യായത്തിന്റെ 19-55 സൂക്തങ്ങളിൽ നിന്നാണ് ഗണിതതൈലയുടെ അടിസ്ഥാന ഗണിതതിലകയുടെ നഷ്ടപ്പെട്ട ഭാഗം. ബീജഗണിതത്തിന്റെ 14-ാം വാക്യം ബീജഗണിതത്തെക്കുറിച്ച് വിവിധ തെളിവുകളില്ലാത്ത ബീജഗണിതമായ ചട്ടങ്ങൾ പ്രകാരം പ്രസ്താവിക്കുന്നു. ബീജീയ ചിഹ്നങ്ങൾ ഇല്ലാത്ത പദാർത്ഥങ്ങളിൽ ഇത് കൊടുത്തിട്ടുണ്ട്. ഈ അദ്ധ്യായം 3, 4, 5 എന്നീ വാക്യങ്ങളിൽ ക്രിയാത്മകവും പ്രതികൂലവുമായ അളവുകളുടെ കൂട്ടിച്ചേർക്കൽ,കുറക്കൽ, മൾട്ടിപ്ലേഷൻ, ഡിവിഷൻ, സ്ക്വയർ, സ്ക്വയർ റൂട്ട്, ക്യൂബ്, ക്യൂബ് റൂട്ട് എന്നിവയുടെ ചിഹ്നങ്ങൾക്ക് നിയമങ്ങൾ നൽകി. ഈ അദ്ധ്യായത്തിലെ സമവാക്യങ്ങളെക്കുറിച്ചുള്ള അദ്ദേഹത്തിന്റെ രചനയിൽ ചതുർമാന സമവാക്യം പരിഹരിക്കുന്നതിനുള്ള നിയമം അടങ്ങിയിരിക്കുന്നു.
ശ്രീപതിയുടെ കൃതിയിൽ ഉൾപ്പെടുത്തിയിട്ടുള്ള മറ്റ് ഗണിതങ്ങൾ, പ്രത്യേകിച്ച്, ബ്രാഹ്മഗുപ്തന് നൽകിയ അതേ സമവാക്യത്തിന്റെ ഒരേയൊരു സമകാലിക സമവാക്യങ്ങളുടെ പരിഹാരത്തിനുള്ള നിയമങ്ങളാണ്‌
മറ്റ് സംഭാവനകളെ അപേക്ഷിച്ച് ജ്യോതിഷം ശ്രീപതിക്ക് പ്രശസ്തി നേടിക്കൊടുത്തു. ഇത് അദ്ദേഹത്തിന്റെ ഏറ്റവും പ്രധാനപ്പെട്ട സംഭാവനയായി കരുതുന്നു. ജ്യോതിസാരത്നാകലയെ അടിസ്ഥാനമാക്കിയുള്ള ജ്യോതിസർത്താക്കോസായിലെ ജ്യോതിസർത്താക്കോ എന്ന ഇരുപതാം അദ്ധ്യായത്തിൽ അദ്ദേഹം ഒരു ജ്യോതിഷ പാഠം എഴുതി. മറാത്തിയിൽ ഈ കൃതിയെ കുറിച്ച് സ്ക്രിപ്റ്റി ഒരു വ്യാഖ്യാനം എഴുതി. ആ ഭാഷയിൽ എഴുതിയിട്ടുള്ള അതിജീവനത്തിന്റെ ഏറ്റവും പഴക്കമുള്ള കൃതികളിലൊന്നാണിത്.1000AD എഴുതപ്പെട്ട ഇന്തോ-ആര്യനിൽ പ്രാദേശിക ഭാഷകളിലെ ഏറ്റവും പഴക്കമുള്ള കൃതികളിലൊന്നാണിത്
ശ്രീപതിയിൽ എഴുതപ്പെട്ട ജ്യോതിഷത്തെ സംബന്ധിച്ച മറ്റൊരു ഗ്രന്ഥം ജടകപദാതി അല്ലെങ്കിൽ ശ്രീപതിപദാതി ആണ് ̣. എട്ട് അദ്ധ്യായങ്ങളിൽ ഇത് എഴുതിയിട്ടുണ്ട്.പിൽക്കാല ഇന്ത്യൻ ഗണിതശാസ്ത്ര വിഷയങ്ങൾക്ക് അടിസ്ഥാന പാഠപുസ്തകങ്ങളിൽ ഒന്നാണിത് .ഗ്രഹങ്ങളുടെ ശക്തികൾ, ജ്യോതിഷപദ്ധതികൾ തുടങ്ങിയവയുടെ കൗതുകവചനങ്ങൾക്ക് തികച്ചും ആധികാരികമായൊരു വിവരണം. കൈയെഴുത്തുപ്രതികൾ, വ്യാഖ്യാനങ്ങൾ, അനുകരണങ്ങൾ എന്നിവയെ പ്രതിനിധാനം ചെയ്യുന്നതുകൊണ്ട് അത് വളരെയധികം ജനപ്രിയമായി.
ജനറ്റിക് ജ്യോതിശാസ്ത്രം എന്നത് തദ്ദേശീയരെ നിർത്തുന്നതിനുള്ള ശാസ്ത്രമായിരുന്നു. ജ്യോതിഷത്തിന്റെ ആദ്യ ശാഖയായിരുന്നു അത്. ഒരു വ്യക്തിയുടെ ജനനസമയത്തുണ്ടായ,ഗർഭം ധരിക്കുന്ന സമയത്തുണ്ടായ ഗ്രഹങ്ങളുടെ സ്ഥാനങ്ങൾ, രാശിചക്രം എന്നിവയെ അടിസ്ഥാനമാക്കിയുള്ള ഒരു വ്യക്തിയുടെ ജീവിതഗതിയെക്കുറിച്ച് മുൻകൂട്ടി പറയാൻ കഴിയുമെന്ന് അവകാശപ്പെട്ടിരുന്നു.
ജ്യോതിഷത്തെ സംബന്ധിച്ച ചില കൃതികൾ ദീവാജ്നവല്ലഭയാണെന്ന് ചില ചരിത്രകാരന്മാർ അവകാശപ്പെടുന്നുണ്ട്. ഇത് ശ്രീപതി രചിച്ചതാണെന്ന് അവകാശപ്പെടുന്നു. ഇതുവരെ ആരും മുന്നോട്ടുവരാൻ ആരും തയ്യാറായില്ല. അവയിൽ രണ്ടെണ്ണത്തിൽ ആരാണ് എഴുത്തുകാരൻ, അല്ലെങ്കിൽ മറ്റൊരു ജ്യോതിഷിയാണോ എന്ന് പോലുംതെളിയിക്കൻ സാധിച്ചിട്ടില്ല.
'ശ്രീപതി ഭാവി സംവിധാന'മെന്ന പേരിൽ അറിയപ്പെടുന്ന ജ്യോതിഷത്തിലെ ഭവന നിർമ്മാണത്തിലെ പ്രധാന രീതികളിലൊന്നാണ്.
അവലംബം
വർഗ്ഗം:ഇന്ത്യൻ ജ്യോതിശാസ്ത്രജ്ഞർ വർഗ്ഗം:ഇന്ത്യൻ ഗണിതശാസ്ത്രജ്ഞർ
പൂങ്കുലച്ചാഴി
പ്രാണികളിലെ വലിയൊരു കുടുംബമാണ് പൂങ്കുലച്ചാഴികൾ(Corild bug) Coreidae - കോറിഡേ. 250 ജീനസ്സുകളിലായി 1800 ഓളം സ്പീഷ്യസുകൾ ലോകത്തുണ്ട്. സാധാരണ ഇവയുടെ വലിപ്പം 7 മില്ലിമീറ്റർ തൊട്ട് 40മില്ലിമീറ്റർ വരെയാണ്. കോറിഡേയുടെ നാമം പ്രാദേശികമായി വ്യത്യാസപ്പെട്ടിരിക്കും. സാധാരണയായി സസ്യങ്ങളുടെ സ്രവമാണ് ഇവയുടെ ഭക്ഷണം. ഇതിലെ ചില ഇനങ്ങൾ മാംസഭോജികളാണെന്ന വാദം ഉന്നയിക്കപ്പെട്ടിട്ടുണ്ട്. എന്നാൽ തെളിവുകളുടെ അഭാവത്തിൽ ഇതിൽ ആശയക്കുഴപ്പം നിലനിൽക്കുന്നു.
ആക്രമണം തെങ്ങിൽ
തെങ്ങിന്റെ മച്ചിങ്ങ, ക്ലാഞ്ഞിൽ, കൊതുമ്പ്, ഓല എന്നിവിടങ്ങളിൽ മുട്ടയിട്ട് പെരുകുകയും നാശമുണ്ടാക്കുകയും ചെയ്യുന്നവയാണ് പൂങ്കുലച്ചാഴികൾ. ഇളം കോശത്തിൽ നിന്ന് നീരൂറ്റികുടിയ്ക്കുന്നതു മൂലം മച്ചിങ്ങ പൊഴിച്ചിൽ കുരുടിച്ച തേങ്ങ എന്നിവയുണ്ടാകുന്നു.
തുമ്മലപ്പള്ളി യുറേനിയം ഖനി
ധാതുക്കൾ
ബോണ്ട്സ് വർക്ക് ഇൻഡെക്സ് അനുസരിച്ച് തുമ്മലപ്പള്ളി ഖനിയിലെ അയിരിന്റെ ഊർജ്ജസാന്ദ്രത 13.6 കി.വാട്ട് പ്രതി ടൺ ആണു് എന്നു കണ്ടെത്തിയിട്ടുണ്ടു്. അയിരിന്റെ ധാതുഘടകങ്ങൾ ഇപ്രകാരമാണ്:
പുറത്തേക്കുള്ള കണ്ണികൾ
വർഗ്ഗം:ഖനികൾ വർഗ്ഗം:ഇന്ത്യയിലെ ഖനികൾ
നോണഡെസൈലിക് ആസിഡ്
CH3(CH2)17COOH എന്ന രാസസമവാക്യമുള്ളതും 19-കാർബൺ ആറ്റമുള്ളതും ആയ നീണ്ട പൂരിത ഫാറ്റി ആസിഡാണ് നോണഡെസൈലിക് ആസിഡ് അല്ലെങ്കിൽ നോണഡെകനോയിക് ആസിഡ്. ഇതിൽ നിന്നുണ്ടാകുന്ന ലവണങ്ങളെ നൊണഡെസിലേറ്റ്സ് എന്നുവിളിക്കുന്നു. കൊഴുപ്പുകളിലും, സസ്യഎണ്ണകളിലും നോണഡെസൈലിക് ആസിഡ് അടങ്ങിയിട്ടുണ്ട്. ഇത് പ്രാണികൾ ഉപയോഗിക്കുന്ന ഫിറോമോണുകളിലും കാണപ്പെടുന്നു. n-നോണഡെകനോയിക് ആസിഡ് മെറ്റൽ ലൂബ്രിക്കേഷൻ മേഖലയിൽ ഉപയോഗിക്കാമെന്ന് കണ്ടെത്തിയിരുന്നു.
അവലംബം
വർഗ്ഗം:ഫാറ്റി ആസിഡുകൾ വർഗ്ഗം:ആൽക്കനോയിക് അസിഡുകൾ വർഗ്ഗം:അമ്ലങ്ങൾ
രോഗൻ ജോഷ്
ഇന്ത്യ, പാകിസ്താൻ, സിംഗപ്പൂർ എന്നിവിടങ്ങളിൽ സാധാരണ ലഭ്യമായ ഒരു കറിയാണ് രോഗൻ ജോഷ് (Rogan josh ). ഇതിന്റെ ഉത്ഭവസ്ഥാനം കാശ്മീർ ആണെന്ന് കരുതപ്പെടുന്നു. ഈ പദത്തിന്റെ അർത്ഥം നല്ല ചൂടിൽ എണ്ണയിൽ വേവിച്ചത് എന്നതാണ്. ഓയിൽ/എണ്ണ എന്നർഥം വരുന്ന പേർഷ്യൻ പദമായ രോഗൻ (روغن)  ചൂടുള്ളത് എന്നർഥം വരുന്ന ജോഷ് എന്ന പദവും ചേർന്നാണ് രോഗൻ ജോഷ് എന്ന പദം രൂപപ്പെട്ടത്. രോഗൻ ജോഷ് ഇന്ത്യയിലേക്ക് കൊണ്ടു വന്നത് മുഗളന്മാരായിരുന്നു.
ഘടകങ്ങൾ
ഇതിലെ ഘടകങ്ങൾ പല പ്രദേശങ്ങൾ അനുസരിച്ച് വ്യത്യസ്തമാണ്. ഇതിലെ പ്രധാന ഘടകം മിക്കയിടങ്ങളിലും കാണുന്നത് ആട്ടിറച്ചി, കോഴിയിറച്ചി ആണ്. കൂടാതെ നെയ്യ് അല്ലെങ്കിൽ എണ്ണ, സുഗന്ധവ്യഞ്ജനങ്ങളുടെ മിശ്രിതം എന്നിവയുമാണ്. ചില ആധുനിക രീതികളിൽ ഇതിൽ ഇഞ്ചി, വെളുത്തുള്ളി എന്നിവയും ചേർക്കുന്നുണ്ട്. കൂടാതെ കട്ടിതൈര് ചേർക്കുന്ന രീതിയും ചിലയിടങ്ങളിൽ ഉണ്ട്.
ടിംപാനി
ഇന്ത്യയിൽ രൂപമെടുത്ത ഒരുതരം വാദ്യമാണ് ടിംപാനി. വലിപ്പമേറിയ ഈ ഡ്രമ്മുകൾ കൃത്യമായ സ്വരങ്ങളിൽ ട്യൂൺ ചെയ്യുവാൻ സാധിക്കുന്നവയാണ്.
ഘടന
ഇന്ത്യയിൽ രൂപമെടുത്ത ഒരുതരം വാദ്യം. വലിപ്പമേറിയ ഈ ഡ്രമ്മുകൾ കൃത്യമായ സ്വരങ്ങളിൽ ട്യൂൺ ചെയ്യുവാൻ സാധിക്കുന്നവയാണ്. ചെമ്പുകൊണ്ട് നിർമിച്ച ടിംപാനിക്ക് പാചകം ചെയ്യുന്ന കെറ്റിലിന്റെ രൂപമുള്ളതിനാൽ കെറ്റിൽ ഡ്രംസ് എന്ന പേരിലും ഇവ അറിയപ്പെടുന്നു. ജർമനിയിൽ ഇവ പൗകൻ എന്ന പേരിലും ഫ്രാൻസിൽ ടിംബാലസ് എന്ന പേരിലും ഉപയോഗത്തിലുണ്ട്. ചെമ്പുകൊണ്ടു നിർമിച്ച ബോഡിയുടെ വായ്ഭാഗം കാളത്തോൽകൊണ്ട് മൂടിയിരിക്കും. സ്ക്രൂ ഉപയോഗിച്ച് ഈ തോലിന്റെ മുറുക്കം കൂട്ടിയും കുറച്ചും സ്വരത്തിന് വ്യതിയാനം വരുത്താൻ കഴിയും. കോലുകൊണ്ടു നിർമിച്ച ഒരു പീഠത്തിലാണ് ടിംപാനി ഘടിപ്പിച്ചിരിക്കുന്നത്. കൊട്ടാനുപയോഗിക്കുന്ന തടിക്കോലുകൾ ഡ്രമ്മിന്റെ മധ്യഭാഗത്തിനും അരികിനുമിടയിലുള്ള ഭാഗത്താണ് പ്രയോഗിക്കുന്നത്. ആക്കം കുറച്ചും കൂട്ടിയും ശബ്ദവ്യതിയാനം വരുത്തുവാൻ കഴിയും.
മൂന്നോ നാലോ ഡ്രമ്മുകൾ മുന്നിൽ നിരത്തിവച്ചാണ് ടിംപാനി ഉപയോഗിക്കുന്നത്. ഒന്നിൽനിന്ന് മറ്റൊന്നിലേക്കു മാറിമാറി കൊട്ടുവാൻ ഇതുമൂലം സാധിക്കുന്നു. വാദ്യവൃന്ദമേളയ്ക്കു പിന്നിൽ കൂടുതൽ സ്ഥലസൗകര്യമുള്ളിടത്താണ് ടിംപാനി വെയ്ക്കുന്നത്. ഈർപ്പമുള്ള കാലാവസ്ഥയിൽ തോലിന്റെ മുറുക്കം കുറഞ്ഞ് സ്വരവ്യതിയാനം സംഭവിക്കാറുണ്ട്. ഇലക്ട്രിക് ബൾബുകളും മറ്റും ഉപയോഗിച്ച് ഈ പ്രശ്നം പരിഹരിക്കുന്നു.
മൂന്നു വലിപ്പത്തിലുള്ള ടിംപാനികളാണ് ഇപ്പോൾ പ്രചാരത്തിലുള്ളത്. ഇവയിൽ ആറു സ്വരങ്ങൾ ഉണ്ടായിരിക്കും. പിക്കോലി ടിംപാനി എന്ന പേരിൽ അറിയപ്പെടുന്ന ചെറിയ ടിംപാനികളുമുണ്ട്. വളരെക്കാലം മുൻപാണ് ഇന്ത്യയിൽ ടിംപാനി രൂപംകൊണ്ടത്. 13 ആം നൂറ്റാണ്ടിൽ യൂറോപ്പിലെത്തിയ വലിപ്പംകുറഞ്ഞ ടിംപാനികൾ 'നെക്കേഴ്സ്' എന്ന പേരിൽ അറിയപ്പെടുന്നു. ക്രൂസേഡേഴ്സുമായുള്ള യുദ്ധത്തിൽ തുർക്കിസൈന്യം ടിംപാനി ഉപയോഗിച്ചിരുന്നു. കുതിരപ്പുറത്തിരുന്ന് ടിംപാനി ഉപയോഗിക്കുന്നവർ സൈന്യത്തിന് കൂടുതൽ ഉണർവേകി.
യൂറോപ്പിലെത്തിയ കാലത്ത് ടിംപാനി രാജാക്കന്മാരുടെയും പ്രഭുക്കന്മാരുടെയും മേൽനോട്ടത്തിലായിരുന്നു. 18-ാം നൂറ്റാണ്ടുവരെ ട്രംപെറ്റുമായി ചേർന്നാണ് ടിംപാനി ഉപയോഗിച്ചിരുന്നത്. ക്ലാസിക്കൽ കാലഘട്ടത്തിൽ ടിംപാനി വാദ്യവൃന്ദമേളയുടെയും മറ്റും ഭാഗമായി മാറി. ബിഥോവനാണ് ടിംപാനിയുടെ സാധ്യതകൾ ഏറെയും ഉപയോഗപ്പെടുത്തിയത്. വയലിൻ കോൺസർട്ടുകളുടെ ആരംഭത്തിൽ അദ്ദേഹം ടിംപാനി ഉപയോഗിച്ചിരുന്നു. ഒൻപതാം സിംഫണിയിൽ ടിംപാനിക്ക് മുഖ്യമായ ഒരു സ്ഥാനം കൽപിച്ചിട്ടുണ്ട്. 19 ആം നൂറ്റാണ്ടിലെ സംഗീതസംവിധായകർ മൂന്നും നാലും ടിംപാനികൾ വാദ്യവൃന്ദമേളയിൽ ഉപയോഗിച്ചിരുന്നു. പില്ക്കാലത്ത് പല പരിഷ്കാരങ്ങളും ടിംപാനിക്കു വന്നുചേർന്നിട്ടുണ്ട്.
പുറം കണ്ണികൾ
വർഗ്ഗം:ഇന്ത്യയിലെ വാദ്യോപകരണങ്ങൾ വർഗ്ഗം:തുകൽ‌വാദ്യങ്ങൾ
റഫീഫ് സിയാദ
പലസ്തീനിയൻ-കനേഡിയൻ കവയിത്രിയും മനുഷ്യവകാശ പ്രവർത്തകയുമാണ് റഫീഫ് സിയാദ (English: Rafeef Ziadah, Arabi : رفيف زيادة ). ഇപ്പോൾ ലണ്ടനിൽ താമസിക്കുന്നു.
ജീവചരിത്രം
1979 ലെബനാനിലെ ബെയ്‌റൂത്തിൽ പലസ്തീനിയൻ അഭയാർഥികളായ മാതാപിതാക്കളുടെ മകളായി ജനിച്ചു. വളർന്നത് തുനീഷ്യയിൽ. വളരെ ചെറിയ പ്രായത്തിൽ തന്നെ കവിതകൾ എഴുതാൻ തുടങ്ങി. 2004ൽ ടൊറന്റോയിലെ യോർക്ക് സർവ്വകലാശാലയിൽ നിന്ന് രാഷ്ട്രമീമാംസയിൽ പിഎച്ച്ഡി കരസ്ഥമാക്കി. ഇസ്രയേൽ റേഷ്യൽ ഡിസ്‌ക്രിമിനേഷൻ കോളിഷൻ - സിഎഐഎ-യുടെ സ്ഥാപകാംഗം. തന്റെ ആദ്യ ആൽബമായ ഹദീൽ 2009ൽ പുറത്തിറക്കി.
പ്രധാന കവിതകൾ
Shades of Anger എന്ന കവിത സ്‌കോട്ടിഷ് പാർലമെന്റിനകത്ത് ഒരു ഫോട്ടോഗ്രാഫി പ്രദർശനത്തിനുള്ള പ്രചോദനമായി.
അവലംബം
വർഗ്ഗം:കവയിത്രികൾ വർഗ്ഗം:പലസ്തീനിയൻ കവികൾ വർഗ്ഗം:പലസ്തീനിയൻ വനിതകൾ വർഗ്ഗം:1979-ൽ ജനിച്ചവർ
വാട്ടർ ടാങ്ക്
പ്രധാനമായും ഗാർ‌ഹികാവശ്യങ്ങൾ‌ക്കുവേണ്ടി നീർ‌ചാലുകളിലേയും മറ്റും വെള്ളം ഒരു പ്രത്യേകസ്ഥലത്തു തടഞ്ഞുവെക്കാൻ‌ വേണ്ടിയാണ്‌ വാട്ടർ ടാങ്കുകൾ ഉപയോഗിക്കുന്നത്. ഇതു ചിറകളിൽ‌ നിന്നും ബണ്ടുകളിൽ‌ നിന്നും വ്യത്യസ്തമാണ്. ചിറകളും മറ്റും നീർ‌ചാലുകളെ നേരിട്ടു തടഞ്ഞു തടഞ്ഞുനി‌ർ‌ത്തുന്നു. ഇവയുടെ ഉപയോഗം ഗാർഹികത്തേക്കാളുപരി കാർ‌ഷികാവശ്യങ്ങൾ‌ക്കു വേണ്ടിയാണ്. ഇത്തരം ജലശേഖരണികൾ നിർമ്മിക്കാൻ നീരുഴുക്കിന്റെ(അരുവികളുടെ) ആവശ്യം വേണമെന്നു നിർബന്ധമില്ല. ജലസ്രോതസ്സിൽ നിന്നും പൈപ്പുവഴി വെള്ളം കൊണ്ടുവന്നു നിറയ്‌ക്കാവുന്നതാണ്. ശക്തമായ കോൺ‌ക്രീറ്റു തൂണുകളിൽ‌ ഉയർത്തിക്കെട്ടിയ നിലയിലാണ് ഇവ കാണപ്പെടുന്നത്. അല്പം ഉയർ‌ന്ന പ്രദേശങ്ങളിലായിട്ടായിരിക്കും വാട്ടർ ടാങ്ക് പണിയുന്നത്. ഉപയോക്താൾ‌ ഇവിടെ നിന്നും കിട്ടുന്ന വെള്ളത്തിന് നാമമാത്രമായ രീതിയിൽ‌ ഒരു തുക ഇതിന്റെ ഉടമസ്ഥർ‌ക്കു നൽ‌കേണ്ടി വരുന്നു. ജലസംഭരണികൾ‌ ഒരു സ്വകാര്യ വ്യക്തിയുടെ പേരിലായിരിക്കണമെന്നില്ല, മറിച്ച് അതിന്റെ ഉടമസ്ഥതാവകാശം ഗ്രാമപഞ്ചായത്തിനോ ജനങ്ങൾ‌ തന്നെ തെരഞ്ഞെടുത്ത ഒരു ജനറൽ‌ബോഡിക്കോ ആയിരിക്കും. എന്നാൽ വ്യക്തികൾ അവരുടെ സ്വകാര്യാവശ്യങ്ങൾക്കായും ചെറിയരീതിയിലുള്ള വാട്ട‌ർ ടാങ്കുകൾ നിർമ്മിച്ചുവരുന്നു. പ്രകൃതിജന്യ ജലസ്രോതസ്സുകൾ‌ കുറവായപ്രദേശങ്ങളിലും ശുദ്ധജലസാന്നിധ്യം കുറവുള്ള പ്രദേശങ്ങളിലുമൊക്കെയാണ് വാട്ടർടാങ്കുകളുടെ ആവശ്യം.
വിഷൻ ഓഫ് സെയിന്റ് ജെറോം
1526–1527 നും ഇടയിൽ പൂർത്തിയാക്കിയ ഇറ്റാലിയൻ മാനേറിസ്റ്റ് ആർട്ടിസ്റ്റ് പാർമിജിയാനിനോ ചിത്രീകരിച്ച ഒരു എണ്ണച്ചായാചിത്രമാണ് ദി വിഷൻ ഓഫ് സെന്റ് ജെറോം. ഈ ചിത്രം ഇപ്പോൾ യുണൈറ്റഡ് കിംഗ്ഡത്തിലെ ലണ്ടനിലെ നാഷണൽ ഗാലറിയിലാണ്.
ചരിത്രം
1526 ജനുവരി 3 ന് റോമിൽ അന്റോണിയോ കാസിയാലുപിയുടെ ഭാര്യ മരിയ ബുഫാലിനി ലോറോയിലെ സാൻ സാൽവത്തോർ പള്ളിയിലെ കുടുംബ ചാപ്പൽ അലങ്കരിക്കാൻവേണ്ടി ഈ ചിത്രം ചിത്രീകരണത്തിനായി നിയോഗിച്ചു. "ഫ്രാൻസെസ്കോ മസോള ഡി പാർമ", അതേ പേരിൽ ഒരു "പിയട്രോ", ഒരുപക്ഷേ പാർമിജിയാനോയുടെ അമ്മാവൻ പിയേറോ ഇലാറിയോ മസോള എന്നിവരെ കരാറിൽ പരാമർശിച്ചിരിക്കുന്നു. ചിത്രത്തിന്റെ നീളമേറിയ ആകാരം ട്രിപ്റ്റിച്ചിന്റെ ഭാഗമാണെന്ന് അനുമാനിക്കുന്നു. അതിന്റെ വശങ്ങൾ (ഒരിക്കലും ചായം പൂശിയിട്ടില്ല) ഇമ്മാക്കുലേറ്റ് കൺസെപ്ഷനെയും (ചാപ്പലിനുവേണ്ടി സമർപ്പിച്ച), വിശുദ്ധന്മാരായ ജോവാകിം, അന്ന എന്നീ വിശുദ്ധന്മാരെയും പ്രതിനിധീകരിക്കുന്നു.
അവസാന നവോത്ഥാന കലാ ജീവചരിത്രകാരൻ ജിയോർജിയോ വസാരി പറയുന്നതനുസരിച്ച്, 1527-ൽ റോമിലെ കലാപകാലത്ത് പാർമിജിയാനിനോ ഈ ചിത്രം ചിത്രീകരിക്കുകയായിരുന്നു. സാമ്രാജ്യത്വ സൈന്യം നഗരം നശിപ്പിച്ചതിനാൽ അദ്ദേഹത്തിന് ചിത്രീകരണം നിർത്തേണ്ടിവന്നു. മോചനദ്രവ്യം നൽകി രക്ഷപ്പെടാനും അമ്മാവൻ റോമിൽ താമസിക്കുന്നതിനാൽ സാന്താ മരിയ ഡെല്ലാ പേസിന്റെ ലഘുഭക്ഷണശാലയിൽ ചിത്രം ഒളിച്ചുവയ്‌ക്കാനും അദ്ദേഹത്തിന് കഴിഞ്ഞു.
1558-ൽ ബുഫാലിനി കുടുംബം സിറ്റെ ഡി കാസ്റ്റെല്ലോയിലെ സാന്റ് അഗോസ്റ്റിനോയിലെ അവരുടെ ചാപ്പലിൽ ചിത്രം മാറ്റാൻ തീരുമാനിച്ചു. അവിടെ നിന്ന് 1790-ൽ ചിത്രം ഇംഗ്ലീഷ് ചിത്രകാരൻ ജെയിംസ് ഡർനോ ഏറ്റെടുത്തു. ഇംഗ്ലണ്ടിൽ ഇത് 1,500 ഗ്വിനിയയ്ക്ക് മാർക്വസ് ഓഫ് ആൽബെർകോണിന് വിറ്റു. തുടർന്ന് കൈ മാറ്റങ്ങളുടെ ഒരു ശ്രേണിക്ക് ശേഷം 1826-ൽ ചിത്രം നാഷണൽ ഗാലറിയിലേക്ക് എത്തി.
മ്യൂസി കോണ്ടെ, ബ്രിട്ടീഷ് മ്യൂസിയം, മറ്റ് മ്യൂസിയങ്ങൾ എന്നിവയിൽ ആകെ ഇരുപതോളം പ്രിപ്പറേറ്ററി ഡ്രോയിംഗുകൾ കാണപ്പെടുന്നു. തിരശ്ചീന രചന കാണിക്കുന്നുണ്ടെങ്കിലും ഗാലേരിയ നസിയോണലെ ഡി പാർമയിലെ ഒരു ഡ്രോയിംഗ് അവസാന പതിപ്പിനോട് കൂടുതൽ സാമ്യമുള്ളതാണ്.
ചിത്രകാരനെക്കുറിച്ച്
ഫ്ലോറൻസ്, റോം, ബൊലോഗ്ന, അദ്ദേഹത്തിന്റെ ജന്മനഗരമായ പാർമ എന്നിവിടങ്ങളിൽ ഒരു ഇറ്റാലിയൻ മാനേറിസ്റ്റ് ചിത്രകാരനും അച്ചടി നിർമ്മാതാവുമായിരുന്നു പർമിഗിയാനിനോ. , അദ്ദേഹത്തിന്റെ ചിത്രങ്ങളുടെ സവിശേഷതയായി "ഉൽകൃഷ്‌ടമായ വിഷയാസക്തി"യും പലപ്പോഴും മാതൃകകളുടെ ദീർഘീകരണവുമാണ്. അതിനുദാഹരണമായി വിഷൻ ഓഫ് സെന്റ് ജെറോം (1527), ലോംഗ് നെക്ക് വിത്ത് മഡോണ (1534) തുടങ്ങിയ ചിത്രങ്ങളും ഉൾപ്പെടുന്നു. അദ്ദേഹത്തിന്റെ മുഴുവൻ കരിയറിലും മാനേറിസ്റ്റ് കാലഘട്ടത്തിൽ ഉൾപ്പെടുന്ന ആദ്യ തലമുറയിലെ ഏറ്റവും അറിയപ്പെടുന്ന കലാകാരനായി അദ്ദേഹം അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ വർഗ്ഗം:പർമിഗിയാനിനോ വരച്ച ചിത്രങ്ങൾ
ബനീ സുവൈഫ്
വർഗ്ഗം:ഈജിപ്റ്റിന്റെ ഭൂമിശാസ്ത്രം - അപൂർണ്ണലേഖനങ്ങൾ
നിക്കോളായ് അലക്സാന്ദ്രോവിച്ച് ടിക്കോനോവ്
മുൻ സോവിയറ്റ് യൂണിയന്റെ പ്രധാനമന്ത്രി. അലക്സി കൊസീഗിനുശേഷമാണ് ഇദ്ദേഹം പ്രധാനമന്ത്രി (1980 - 85) ആയത്.
ജീവിതരേഖ
1905 മേയ് 1-ന് ഉക്രെയ്നിലെ കാർക്കോവിൽ ടിക്കോനോവ് ജനിച്ചു. നെപ്രോപെട്രോവ്സ്കിലെ മെറ്റലർജിക്കൽ ഇൻസ്റ്റിറ്റ്യൂട്ടിൽനിന്നും 1930-ൽ ബിരുദം നേടി. ഉക്രെയ്നിലെ ഒരു പൈപ്പ് ഫാക്ടറിയിൽ ഇദ്ദേഹം ജോലി നോക്കിയിരുന്നു. പിന്നീട് കമ്യൂണിസ്റ്റു പാർട്ടിയുടെ സജീവപ്രവർത്തകനായി ടിക്കോനോവ് മാറി. ഇക്കാലത്ത് ഇദ്ദേഹം ലിയോനിദ് ബ്രഷ്നേവുമായി പരിചയത്തിലായി. പാർട്ടിയിൽ ഉന്നത സ്ഥാനങ്ങളിലേക്കുയർന്ന ടിക്കോനോവ് 1950-കൾ മുതൽ യു.എസ്.എസ്.ആർ. ഗവൺമെന്റിൽ പ്രധാന സ്ഥാനങ്ങൾ വഹിച്ചുതുടങ്ങി. ഇദ്ദേഹം 1955-ൽ ഡെപ്യൂട്ടി മന്ത്രി, 1960-ൽ സ്റ്റേറ്റ് ഇക്കണോമിക് കൗൺസിലിന്റെ ഡെപ്യൂട്ടി ചെയർമാൻ, 1963-ൽ സ്റ്റേറ്റ് പ്ളാനിംഗ് കമ്മിറ്റിയുടെ ഡെപ്യൂട്ടി ചെയർമാൻ, 1965-ൽ ഡെപ്യൂട്ടി പ്രധാനമന്ത്രി എന്നീ പദവികളിലെത്തി. 1979-ൽ പോളിറ്റ് ബ്യൂറോയുടെ പൂർണ അംഗത്വ പദവിയിലേക്ക് ടിക്കോനോവ് ഉയർത്തപ്പെട്ടു. അനാരോഗ്യത്തേത്തുടർന്ന് കൊസീഗിൻ പ്രധാനമന്ത്രി പദത്തിൽനിന്നും ഒഴിവാക്കപ്പെട്ടതോടെ ടിക്കോനോവ് 1980-ൽ പ്രധാനമന്ത്രിയായി. 1985 വരെ ഈ പദവിയിൽ തുടർന്നു. 1997-ൽ ഇദ്ദേഹം മരണമടഞ്ഞു.
പുറം കണ്ണികൾ
വർഗ്ഗം:സോവിയറ്റ് യൂണിയന്റെ പ്രധാനമന്ത്രിമാർ വർഗ്ഗം:1905-ൽ ജനിച്ചവർ വർഗ്ഗം:1997-ൽ മരിച്ചവർ
ഗൗതം ഗംഭീർ
ഇന്ത്യൻ ക്രിക്കറ്റ് ടീമിലെ ഒരു ഓപ്പണിംഗ് ബാറ്റ്സ്മാനാണ് ഗൗതം ഗംഭീർ‍. 1981 ഒക്ടോബർ 14-ന് ഡൽഹിയിൽ ജനിച്ചു. 2003 മുതൽ ദേശീയ ഏകദിന ടീമിലെയും, 2004 മുതൽ ടെസ്റ്റ് ടീമിലെയും അംഗമാണ്. ആഭ്യന്തര ക്രിക്കറ്റിൽ 50ന് മുകളിൽ ശരാശരിയുമായി റൺസ് വാരിക്കൂട്ടിയ ഗംഭീർ 2002-ൽ തുടർച്ചയായി രണ്ട് മത്സരങ്ങളിൽ ഇരട്ട സെഞ്ച്വറി നേടിയതോടെ ദേശീയ ടീമിലെ ഓപ്പണിംഗ് സ്ഥാനത്തേക്കുള്ള അദ്ദേഹത്തിന്റെ സാധ്യതകൾ വർദ്ധിപ്പിച്ചു. 2003-ൽ ബംഗ്ലാദേശിനെതിരെ നടന്ന ടി.വി.എസ് കപ്പിൽ ഗംഭീർ ഏകദിനത്തിലെ തന്റെ അരങ്ങേറ്റം കുറിച്ചു. 2004-ലെ ബോർഡർ-ഗവാസ്കർ ട്രോഫിയിലെ 4ആം മത്സരത്തിൽ ഗംഭീർ തന്റെ ടെസ്റ്റ് കരിയറിലെ അരങ്ങേറ്റം നടത്തി.നടാഷ  ജെെൻ    ആണ്   ഗൗതം   ഗംഭീറിന്റെ   ഭാര്യ.
രാഷ്ട്രീയജീവിതം
2019ൽ കിഴക്കൻ ഡൽഹിയിൽ നിന്നും ബിജെപി സ്ഥാനാർത്ഥിയായി ലോകസഭാംഗമായി
വർഗ്ഗം:1981-ൽ ജനിച്ചവർ വർഗ്ഗം:ഒക്ടോബർ 14-ന് ജനിച്ചവർ വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:പതിനേഴാം ലോകസഭയിലെ ഡൽഹിയിൽ നിന്നുള്ള അംഗങ്ങൾ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
സുറിയാനി ഓർത്തഡോക്സ്‌ സഭ
സുറിയാനി ഓർത്തഡോക്സ്‌ സഭ എന്നത്‌ ഓറിയന്റൽ ഓർത്തഡോക്സ് സഭകളിൽ ഉൾപ്പെടുന്ന ഒരു ആഗോള സ്വയശീർഷക സഭയാണ്‌. കേരളത്തിലുൾപ്പടെ ലോകമെമ്പാടും അനുയായികളുള്ള ഈ സഭയുടെ ആസ്ഥാനം ഇപ്പോൾ സിറിയയിലെ ദമാസ്ക്കസിലാണ്‌. ക്രിസ്തു സംസാരിച്ച ഭാഷയായ അരമായഭാഷയുടെ പ്രാദേശിക ഭാഷാരൂപമായ പാശ്ചാത്യ സുറിയാനിയാണ്‌ ഈ സഭയുടെ ഔദ്യോഗിക ആരാധനാഭാഷ. സുറിയാനി ഓർത്തഡോക്സ്‌ സഭയുടെ കുർബാന ഈ ഭാഷയിൽത്തന്നെയാണ്‌ നിർവഹിക്കപ്പെടുന്നത് ഈ സഭയുടെ ഔദ്യോഗിക നാമം സുറിയാനിയിൽ "ഇദ്തോ സുറിയൊയ്‌ തോ ത്രീശൈ ശുബ്‌ ഹോ" എന്നാണ്‌.
പേര്
സുറിയാനി ഓർത്തോഡോക്കോസ് സഭയുടെ ഔദ്യോഗിക ഭാഷ സുറിയാനിയാണ്, ആയതിനാൽ ഈ സഭയെ സുറിയാനി സഭ എന്ന് അഭിസംബോധന ചെയ്യുന്നു. എ. ഡി 518 ൽ സേവേറിയോസ് പാത്രിയർക്കിസ് ബാവ കല്ക്കിദോൻ സുന്നഹദോസിനു ശേഷം നാടുകടത്തപ്പെടുകയും, കുറേയധികംനാൾ സഭക്ക് തലവനില്ലാതെ മുൻപോട്ടു പോവുകയുമുണ്ടായി എന്നാൽ ഈ സമയത്ത് യാക്കോബ് ബുർദാന സുറിയാനി സഭയുടെ ഉയിർത്തെഴുന്നേൽപ്പിനായി ശ്രമിക്കുകയും ചെയ്തു അതിനാൽ ഈ സഭയെ യാക്കോബായ സഭ എന്നും അഭിസംബോധന ചെയുന്നു. എ. ഡി 2000 മുതൽ വിശുദ്ധ സുന്നഹദോസിനു ശേഷം ഈ സഭയെ ഔദ്യോഗികമായി സുറിയാനി ഓർത്തോഡോക്സ് സഭ എന്ന് അഭിസംബോധന ചെയുന്നു.
ആഗോള സഭ
സുറിയാനി ഓർത്തഡോക്സ്‌ സഭയുടെ പരമാധ്യക്ഷൻ അന്ത്യോക്യാ പാത്രിയാർക്കീസ്‌ ആണ്‌. സഭയുടെ ഇപ്പോഴത്തെ പരമാദ്ധ്യക്ഷൻ ഇഗ്നാത്തിയോസ്‌ അപ്രേം ദ്വിതീയൻ പാത്രിയാർക്കീസ്‌ ബാവായാണ്‌. ഇദ്ദേഹം 2014 മെയ്‌ പതിനാലാം തിയതിയാണ്‌ സഭാതലവനായി സ്ഥാനാരോഹണം ചെയ്യപ്പെട്ടത്‌. ഇപ്പോൾ സഭക്ക്‌ 26 അതിഭദ്രാസനങ്ങളും 11 പാത്രിയർക്കാ പ്രതിനിധി ഭരണകേന്ദ്രങ്ങളും ഉണ്ട്‌. കണക്കുകളനുസരിച്ച്‌ ലോകമെമ്പാടുമായി 55,00,000 അംഗങ്ങളുണ്ട്‌. ഇതിൽ 35,00,000 അംഗങ്ങളും ഭാരതീയരാണ്‌.
സഭാ തലസ്ഥാനം
സുറിയാനി ഓർത്തഡോക്സ്‌ സഭയുടെ തലസ്ഥാനം ക്രി.വ. 518 വരെ അന്ത്യോഖ്യയിൽ ആയിരുന്നു. എന്നാൽ ഇത് മത പീഡനങ്ങളാലും മറ്റ് പല കാരണങ്ങളാലും മെസപ്പൊട്ടോമിയയിലെ പല ദയറാകളിലേക്കും മാറ്റി സ്ഥാപിക്കപ്പെടുകയുണ്ടായി. ഇത് പതിമൂന്നാം നൂറ്റാണ്ടിൽ തുർക്കിയിലെ മർദീനടുത്തുള്ള ദയർ അൽ-സഫ്രാനിലേക്ക് മാറ്റപ്പെടുകയുണ്ടായി. അവിടെ നിന്ന് 1959-ഇൽ ഇപ്പോൾ തലസ്ഥാനമായിരിക്കുന്ന ദമാസ്ക്കസിലേക്ക് മാറ്റുകയുണ്ടായി. ഇപ്പോൾ സിറിയയിലെ രാഷ്ട്രിയ പ്രശ്നങ്ങളാൽ പ. പാത്രിയർക്കിസ് ഇഗ്നാത്തിയോസ് അപ്രേം ദ്വിതീയൻ ബാവ ലബനോനിൽ താമസിച്ചുവരുന്നു.
ചരിത്രം
റോമാ സാമ്രാജ്യത്തിന്റെ മൂന്ന് തലസ്ഥാനങ്ങളിൽ ഒന്നും പുരാതന സിറിയയുടെ തലസ്ഥാനവും ആയ അന്ത്യോക്യായിലെ സഭയുടെ പിന്തുടർച്ചക്കാരാണ് ഇന്നത്തെ സുറിയാനി ഓർത്തഡോക്സ് സഭയുടെ അംഗങ്ങൾ. ഈ നഗരത്തിൽ സുവിശേഷം അറിയിച്ചത് യഹൂദരുടെ പീഡനകാലത്തിന് ശേഷം യെരുശലേമിൽ നിന്ന് ഓടിപ്പോന്ന ക്രിസ്തുവിന്റെ ശിഷ്യർ തന്നെയാണ്. വി. സ്തേഫാനോസിന്റെ രക്തസാക്ഷിത്വ മരണ ശേഷം പൗലോസും ബർന്നബാസും അന്ത്യോക്യ സന്ദർശിച്ചു. ഇവർ ഏകദേശം ഒരു വർഷക്കാലം ഇവിടെ താമസിച്ച് സുവിശേഷം അറിയിച്ചു. ഇത് പത്രോസ് ഇവിടെ വന്ന് സുവിശേഷം അറിയിക്കുകയും തന്റെ സിംഹാസനം സ്ഥാപിക്കുകയും ചെയ്തതിന് ശേഷം ആണ്. [
യാക്കോബായ സഭ
യാക്കോബായ എന്ന സുറിയാനി വാക്കിനർത്ഥം യാക്കോബ് ബുർദാനയുടെ സഭ എന്നാണ്. യാക്കോബായ സഭ എന്ന പ്രയോഗം സാധാരണയായി സുറിയാനി ഓർത്തഡോക്സ് സഭയെ വിളിച്ചു വരുന്ന പേരാണ്. ഈ പ്രയോഗം ഇപ്പോൾ കേരളത്തീൽ മാത്രമാണ് ഉപയോഗിച്ച് വരുന്നത്. ആറാം നൂറ്റാണ്ടിൽ ജീവിച്ചിരുന്ന പൗരസ്ത്യ സഭാദ്ധ്യക്ഷനായിരുന്നു യാക്കോബ് ബുർദാന.
കേരളത്തിലെ സഭ
കാതോലിക്കാ പ്രാദേശിക മേലദ്ധ്യക്ഷനായുള്ള യാക്കോബായ സുറിയാനി ക്രിസ്ത്യാനി സഭയും, പാത്രിയർക്കീസ് നേരിട്ടു് ഭരിയ്ക്കുന്ന സിംഹാസനപ്പള്ളികളും പൗരസ്ത്യ സുവിശേഷ സമാജം,ക്നാനായ ഭദ്രാസനം,വിശാല ഇന്ത്യൻ അതിരൂപത തുടങ്ങിയവയും ചേർന്നതാണു് സുറിയാനി ഓർത്തഡോക്സ്‌ സഭയുടെ കേരള ഘടകം.പരിശുദ്ധ ഇഗ്നാത്തിയോസ്‌ അപ്രേം ദ്വിതീയൻ പാത്രിയാർക്കീസ്‌ ബാവയുടെ പരമാദ്ധ്യക്ഷതയിലുള്ള സുറിയാനി ഓർത്തഡോക്സ് സഭയുടെ മലങ്കര അതിഭദ്രാസനമാണ്‌ യാക്കോബായ സുറിയാനി ക്രിസ്ത്യാനി സഭ. യാക്കോബായ സുറിയാനി ക്രിസ്ത്യാനി സഭയുടെ പ്രാദേശിക തലവന്റെ ഔദ്യോഗിക നാമം പൗരസ്ത്യ കാതോലിക്കായെന്നാണ്. ഇപ്പോഴത്തെ കാതോലിക്ക ശ്രേഷ്ഠ ബസേലിയോസ്‌ തോമസ്‌ പ്രഥമൻ ബാവ 2002-ലാണ് വാഴിയ്ക്കപ്പെട്ടതു്.
സംപ്രേഷണ നിലയങ്ങൾ
വർഗ്ഗം:ക്രൈസ്തവസഭകൾ വർഗ്ഗം:സുറിയാനി ഓർത്തഡോക്സ്‌ സഭ
ടിഗ്രാനസ്
അർമീനിയ ഭരിച്ചിരുന്ന രാജാവ്. (ഭ. കാ., ബി.സി.സു 95-55) ബി. സി. സു. 95-ൽ ഭരണമേറ്റ ഇദ്ദേഹത്തിന്റെ കാലത്ത് അർമീനിയ ഒരു പ്രമുഖ ശക്തിയായി വളർന്നിരുന്നു.
ജീവിതരേഖ
പോണ്ടസിലെ മിത്രിഡേറ്റ്സിന്റെ പുത്രിയെയാണ് ഇദ്ദേഹം വിവാഹം കഴിച്ചത്. മിത്രിഡേറ്റ്സുമായുള്ള സഖ്യത്തിലൂടെ തന്റെ സാമ്രാജ്യത്തിന്റെ വിസ്തൃതി ഏഷ്യാ മൈനറിലേക്ക് വ്യാപിപ്പിക്കുവാൻ ഇദ്ദേഹത്തിനു കഴിഞ്ഞു. തുടർന്ന് ഇദ്ദേഹം പാർഥിയൻ രാജ്യത്തിന്റെയും മെസപ്പൊട്ടേമിയയുടെയും വിവിധ ഭാഗങ്ങൾ ആക്രമിച്ചു കീഴടക്കുകയും തന്റെ വിശാലമായ സാമ്രാജ്യത്തിന്റെ തലസ്ഥാനമായി ടിഗ്രനോകെർറ്റ (ഇപ്പോൾ തുർക്കിയിൽ) എന്ന നഗരം സ്ഥാപിക്കുകയും ചെയ്തു. റോമാക്കാർ ഇദ്ദേഹത്തിനെതിരെ പടനീക്കം നടത്തിയിരുന്നു. റോമൻ സേനാനായകന്മാരായ ലുക്കുളസ് ബി.സി. 69-68-ലും പോമ്പി ബി.സി. 66-ലും ടിഗ്രാനസ്സിനെ തോല്പ്പിച്ചുവെങ്കിലും റോമിന്റെ അധീനതയിൽ ഭരണത്തിൽ തുടരാൻ അവർ ഇദ്ദേഹത്തെ അനുവദിച്ചിരുന്നു.
പുറം കണ്ണികൾ
വർഗ്ഗം:അർമേനിയയിലെ രാജാക്കന്മാർ
കൂടിക്കാഴ്ച
ടി എസ് സുരേഷ് ബാബു സംവിധാനം ചെയ്ത് തൊമ്മിക്കുഞ്ഞ് നിർമ്മിച്ച 1991 ലെ ഇന്ത്യൻ മലയാളം ചിത്രമാണ് കൂടിക്കാഴ്ച. . എസ്പി വെങ്കിടേഷിന്റെ ചിത്രത്തിന് സംഗീത സ്കോർ ഉണ്ടായിരുന്നു. ചിത്രത്തിൽ ജയറാം, ജഗദീഷ്, ഉർവശി, ഉഷ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു
ബാഹ്യ ലിങ്കുകൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1991-ൽ പുറത്തിറങ്ങിയ ചലച്ചിത്രങ്ങൾ
കലാഖണ്ട്
ഇന്ത്യയിലും പാകിസ്താനിലും പ്രസിദ്ധമായ ഒരു മധുരപലഹാരമാണ് കലാഖണ്ട് (Qalaqand (Urdu: قلا‏قند, Hindi: क़लाक़न्द). ഇതിലെ പ്രധാനഘടകം  പനീർ ആണ്. ഇതിന്റെ ഉറവിടം ഉത്തർ പ്രദേശിലെ പാലുൽപ്പാദനത്തിൽ മുന്നിൽ നിൽക്കുന്ന പ്രദേശമായ ബ്രജ് ആണെന്ന് കരുതുന്നു. വടക്കേ ഇന്ത്യയിലും, കിഴക്കേ ഇന്ത്യയിലും പ്രധാനമായും  ഝാർഖണ്ട്, ഒറീസ്സ,  ബംഗാൾ എന്നിവടങ്ങളിൽ ഈ മധുരപലഹാരം വളരെ പ്രസിദ്ധമാണ്.
ഖണ്ട് എന്ന പദം മധുരം എന്നർഥമുള്ള അറബിക് പദത്തിൽ ( qand ) നിന്നാണ് ഉത്ഭവിച്ചത്.
ഘടകങ്ങൾ
കലാഖണ്ട് തയ്യാറാക്കുന്നതിന് താഴെപ്പറയുന്ന ഘടകങ്ങൾ ആവശ്യമാണ്.
തയ്യാറാക്കുന്ന വിധം
വർഗ്ഗം:മധുരപലഹാരങ്ങൾ വർഗ്ഗം:ഭക്ഷണപദാർത്ഥങ്ങൾ
ജോളി റോജർ
കടൽകൊള്ളക്കാർ തങ്ങളുടെ കപ്പലുകളിൽ ഉപയോഗിക്കുന്ന കൊടിയടയാളമാണ് ജോളി റോജർ. മറ്റു കപ്പൽക്കാരെ ഭയചകിതരാക്കി എതിർപ്പ് കൂടാതെ കീഴടങ്ങാൻ പ്രേരിപ്പിക്കുക എന്നതാണ് ഇതിന്റെ ഉദ്ദേശ്യം. 17-18 നൂറ്റാണ്ടുകളിൽ കുപ്രസിദ്ധരായ പല കടൽകൊള്ളക്കാരും തങ്ങളുടെ അഭിരുചിക്കൊത്ത വിവിധ അടയാളങ്ങൾ സ്വീകരിച്ചിട്ടുണ്ടെങ്കിലും ഒരു തലയോട്ടിയും X- ആകൃതിയിൽ ക്രമീകരിച്ച രണ്ടെല്ലുകളും ആണ് ഏറെ പ്രശസ്തം. ഈ ചിഹ്നം ഇന്നും അപായസൂചനയായി പലയിടങ്ങളിലും ഉപയോഗിച്ചു പോരുന്നു.
വർഗ്ഗം:പതാകകൾ
സിങ്കം
ഹരിയുടെ സംവിധാനത്തിൽ സൂര്യ അനുഷ്ക ഷെട്ടി സഞ്ജയ് കുമാർഎന്നിവർ പ്രധാന കഥാപാത്രങ്ങളെ അവതരിപ്പിച്ച് സൺ പിക്ച്ചേർസും റിലയൻസ് ബിഗ് പിക്ച്ചേർസും 28 മെയ് 2010ൽ പുറത്തിറക്കിയ തമിഴ് ചലച്ചിത്രമാണ് സിങ്കം .യമുഡു എന്ന നാമകരണത്തിൽ തെലുങ്കിലേക്ക് ഈ ചലച്ചിത്രം പരിഭാഷപ്പെടുത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:2010-ൽ പുറത്തിറങ്ങിയ തമിഴ് ചലച്ചിത്രങ്ങൾ
ഗ്രീക്ക് അക്ഷരമാല
thumb|[[ഡിപിലോൺ മുദ്രണം, ഗ്രീക്ക് അക്ഷരമാലയുടെ ഉപയോഗത്തിന്റെ ഏറ്റവും പഴക്കം ചെന്ന സാമ്പിൾ, ഉ. 740 BC]]
ഗ്രീക്ക് ഭാഷ എഴുതാൻ ബി.സി. 9-ആം നൂറ്റാണ്ടിന്റെ അന്ത്യം മുതലോ 8-ആം നൂറ്റാണ്ടിന്റെ തുടക്കം മുതലോ ഉപയോഗിച്ചുവന്ന ഇരുപത്തിനാല് അക്ഷരങ്ങൾ ഉൾപ്പെട്ടതാണ് ഗ്രീക്ക് അക്ഷരമാല. സ്വരത്തെയും വ്യഞ്ജനത്തെയും വെവ്വേറെ ചിഹ്നങ്ങളെക്കൊണ്ടു കുറിക്കുന്ന വർണ്ണമാലകളിൽ പ്രഥമവും പ്രാക്തനവുമാണ് ഇത് .ബി.സി. രണ്ടാം നൂറ്റാണ്ടു മുതൽ ഇവ ഗ്രീക്ക് അക്കങ്ങളെക്കുറിക്കാനും ഉപയോഗിച്ചുതുടങ്ങി.
ഗ്രീക്ക് അക്ഷരമാല ഫൊണീഷ്യൻ അക്ഷരമാല പരിണമിച്ചാണ് ഉണ്ടായത്. അതിനു മുൻപ് ഗ്രീക്കിൽ ഉണ്ടായിരുന്ന സൈപ്രിയോട്ട് അക്ഷരമാലയുമായോ ലീനിയർ ബിയുമായോ ഇതിന് ബന്ധമില്ല. ലത്തീൻ അക്ഷരമാല ഉൾപ്പെടെ യൂറോപ്പ്, മദ്ധ്യപൗരസ്ത്യദേശങ്ങൾ, തുടങ്ങിയ ഇടങ്ങളിലെ അക്ഷരമാലകൾക്ക് ജന്മംനൽകിയത് ഗ്രീക്ക് അക്ഷരമാലയാണ് .ആധുനിക ഗ്രീക്ക് ഭാഷ എഴുതാനുപയോഗിക്കുന്നതിനു പുറമേ ശാസ്ത്രം, ഗണിതശാസ്ത്രം തുടങ്ങിയവയിലെ വിവിധ ചിഹ്നങ്ങളായും ഇവ ഉപയോഗിക്കുന്നു. ഭൗതികശാസ്ത്രത്തിൽ കിരണങ്ങളെ കുറിക്കുന്നതിനും ജ്യോതിശാസ്ത്രത്തിൽ നക്ഷത്രങ്ങളെ കുറിക്കുന്നതിനും ഭൂമിശാസ്ത്രത്തിൽ ചക്രവാതങ്ങളുടെ പേരായും ഒക്കെ ഉപയോഗിക്കുന്നുണ്ട്.
അക്ഷരമാല
ഇടത്ത്‌|ചട്ടരഹിതം|525x525px
ഉത്ഭവം
ബി.സി. ഒൻപതാം നൂറ്റാണ്ടിന്റെ അവസാനസമയത്തോ എട്ടാം നൂറ്റാണ്ടിന്റെ ആദ്യ സമയത്തോ ആണ് ഗ്രീക്ക് അക്ഷരമാല ഉത്ഭവിച്ചത്. ഇതിനു മുൻപുള്ള മൈസനിയൻ കാലഘട്ടത്തിൽ ലീനിയാർ ബി എന്നൊരു ലിപിരൂപമായിരുന്നു ഗ്രീക്ക് ഭാഷ എഴുതാനായി ഉപയോഗിച്ചിരുന്നത്. ഈ രണ്ടു ലിപി രൂപങ്ങൾക്കുമിടയിൽ നൂറ്റാണ്ടുകളുടെ ഇടവേളയാണുള്ളത്. ഈ കാലഘട്ടത്തെയാണ് ഗ്രീക്ക് ഇരുണ്ട കാലഘട്ടം എന്നുവിളിക്കുന്നത്. ഗ്രീക്കുകാർ ഈ ലിപി ഇതിനു മുൻപു നിലവിലുണ്ടായിരുന്ന ഫിനീഷ്യൻ ലിപിയിൽ മാറ്റങ്ങൾ വരുത്തിയാണ് രുപീകരിച്ചത്. ഇത് പടിഞ്ഞാറൻ സെമിറ്റിക് ലിപികളുമായി അടുത്ത ബന്ധമുള്ള ഒരു ലിപിരൂപമാണ്. സ്വരങ്ങൾക്ക് പ്രത്യേകം അക്ഷരങ്ങൾ കൂട്ടിച്ചേർത്തു എന്നതാണ് ഗ്രീക്ക് ലിപിയും ഫിനീഷ്യൻ ലിപിയും തമ്മിലുള്ള വ്യത്യാസം. ഈ വ്യത്യാസം ഗ്രീക്ക് ഭാഷയെ ആദ്യത്തെ "ആൽഫാബെറ്റ്" ആക്കി മാറ്റുന്നു. സെമിറ്റിക് ഭാഷകളിൽ വ്യഞ്ജനങ്ങൾ മാത്രമായിരുന്നു ഉള്ളത്. അവയെ "അബ്ജാദുകൾ" എന്നാണ് വിളിക്കാവുന്നത്.
ഫിനീഷ്യൻ ലിപിയിൽ നിന്ന് 22 അക്ഷരങ്ങളും ഗ്രീക്ക് ഭാഷ സ്വീകരിച്ചു. ഇതിൽ അഞ്ചെണ്ണം സ്വരങ്ങൾക്കായി നീക്കിവച്ചു. (യോധ്), (വാവ്) എന്നിവ [i] (Ι, അയോഗ്ഗ) എന്ന സ്വരത്തിനും [u] (Υ, ഉപ്സിലോൺ) എന്ന അക്ഷരത്തിനുമായി ഉപയോഗിച്ചു. ('അലെഫ്) [a] (Α, ആൽഫ) എന്ന സ്വരത്തിനായും; (Ayin) [o] (Ο, ഓമൈക്രോൺ) എന്ന സ്വരത്തിനായും;  (ഹെ) [e] (Ε, എപ്സിലോൺ) എന്ന സ്വരത്തിനായും ഉപയോഗിച്ചു. ഇരട്ട വാവ് [w] (Ϝ, ഡൈഗാമ) എന്നതിനായും ഉപയോഗിച്ചു. (ഹെത്ത്) നീളമുള്ള (Η, എറ്റ) എന്ന സ്വരത്തിനായി സ്വീകരിക്കപ്പെട്ടു (ഈ അക്ഷരം ഒരു വ്യഞ്ജനമായും ഉപയോഗിച്ചിരുന്നു). പിന്നീട് (Ω, ഒമേഗ) എന്ന ഏഴാമതൊരു സ്വരം കൂടി ഉപയോഗത്തിലെത്തി.
പുറത്തേയ്ക്കുള്ള കണ്ണികൾ
വർഗ്ഗം:അക്ഷരമാല വർഗ്ഗം:ഗ്രീക്ക് അക്ഷരങ്ങൾ
മോണ്ട്ഗോൾഫിയർ സഹോദരന്മാർ
ജോസഫ്-മൈക്കൽ മോണ്ട്ഗോൾഫിയർ (1740 ഓഗസ്റ്റ് 26 - 1810 ജൂൺ 26) ജാക്വസ്-ഏറ്റിയന്നെ മോണ്ട്ഗോൾഫിയർ (6 ജനുവരി 1745 - 2 ഓഗസ്റ്റ് 1799) ഫ്രാൻസിലെ അർദെഖെയിലെ അന്നോനെയിൽ നിന്നുള്ള പേപ്പർ നിർമ്മാതാക്കൾ ആയിരുന്നു. മോണ്ട്ഗോൾഫിയർ രീതിയിലുള്ള ഹോട്ട് എയർ ബലൂൺ, ഗ്ലോബ് എയിറോസ്റ്റാറ്റിക് കണ്ടുപിടിത്തക്കാർ എന്നറിയപ്പെടുന്നു. ആദ്യ പൈലറ്റായ ഏറ്റിയന്നെയും വഹിച്ചുകൊണ്ടുള്ള ആദ്യത്തെ ബലൂൺ അവർ പറത്തി. ജോസഫ് മൈക്കിൾ സ്വയം പ്രവർത്തിക്കുന്ന ഹൈഡ്രോളിക് റാം (1796) കണ്ടുപിടിച്ചു. ജാക്വസ് ഏറ്റിയന്നെ ആദ്യത്തെ പേപ്പർ നിർമ്മാണ വൊക്കേഷണൽ സ്കൂൾ സ്ഥാപിച്ചു. സുതാര്യമായ പേപ്പർ നിർമ്മിക്കുന്നതിനായി സഹോദരങ്ങൾ ഒരു പ്രക്രിയ കണ്ടുപിടിച്ചു.
ആദ്യകാലങ്ങളിൽ
1534-ൽ ഫ്രാൻസിലെ അർഡെക്കെയിൽ അന്നോനെയ് എന്ന സ്ഥലത്ത് പേപ്പർ നിർമ്മാതാക്കളുടെ കുടുംബത്തിൽ മോണ്ട്ഗോൾഫിയർ സഹോദരന്മാർ ജോസഫ്-മൈക്കൽ, ജാക്ക്-ഏയ്റ്റെൻ എന്നിവർ ജനിച്ചു. അവരുടെ മാതാപിതാക്കൾ പിയറി മോണ്ട്ഗോൾഫിയർ (1700-1793), ഭാര്യ ആനി ഡ്യൂറെറ്റ് (1701-1760), എന്നിവർക്ക് 16 കുട്ടികൾ ഉണ്ടായിരുന്നു.
ബാഹ്യ ലിങ്കുകൾ
വർഗ്ഗം:ഫ്രഞ്ച് ബലൂണിസ്റ്റുകൾ വർഗ്ഗം:ഫ്രഞ്ചുകാർ
ഊരള്ളൂർ
കേരളത്തിലെ കോഴിക്കോട് ജില്ലയിലെ കൊയിലാണ്ടി താലൂക്കിൽ അരിക്കുളം പഞ്ചായത്തിൽ സ്ഥിതി ചെയ്യുന്ന സ്ഥലമാണ്‌ ഊരള്ളൂർ.
തെക്കുകിഴക്ക് ഭാഗങ്ങളിൽ വിശാലമായ വേളിയന്നുർ, ചെല്ലി, മന്ദംകാവ്, കാവുംവട്ടം ഭാഗങ്ങളിൽ നിന്നും, കോട്ടുകുന്ന്, ഇടവനക്കുളങ്ങര ഭാഗങ്ങൾക്കപ്പുറമുള്ള വയൽ പ്രദേശം അരിക്കുളത്തിൽ നിന്നും ഊരള്ളൂരിനെ ഭൂമിശാസ്ത്രപരമായി വേർതിരിക്കുന്നു.
പേരിനു പിന്നിൽ
ചുറ്റുവട്ടത്ത് ധാരാളം വയലുകൾ ഉള്ളതിനാൽ ഈ പ്രദേശത്തിന്റെ പേര് ഊരളിവയൽ എന്നായിരുന്നുവെന്നും അതുപിന്നെ കാലന്തരത്തിൽ ലോപിച്ച് ഊരള്ളുർ ആയതാണെന്നും പറയപ്പെടുന്നു. ഇവിടത്തെ പ്രസിദ്ധമായ ഇടവനക്കുളങ്ങര അമ്പലത്തിന്റെ ഉൽസവപ്പാട്ടുകളിൽ ദേവി ഊരം പൂത്തനാട്ടിലൂടെ എഴുന്നള്ളിയതായി വർണ്ണിക്കുന്നുണ്ട്, ആ ഊരം (ഒരുതരം കുറ്റിച്ചെടി) പൂത്ത നാടായിരിക്കും ഊരള്ളൂർ എന്നും പറയപ്പെടുന്നു.കൂടാതെ ഇന്നത്തെ ഊരള്ളൂർ മുഴുവനായും വയലായിരുന്നു ,ഈ വയൽ ഊരുളി നമ്പ്യാമ്മാരുടെ ഉടമസ്ഥഥതയിലുള്ളതിനാൽ ഊരുളിവയൽ എന്നു ആദ്യകാലത്ത് വിളിച്ചിരുന്നത് ലോഭിച്ചാണ് ഊരള്ളൂർ എന്നന പേരു വന്നത്
വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
നൂറിസ്ഥാൻ
അഫ്ഗാനിസ്ഥാന്റെ വടക്കുകിഴക്കുഭാഗത്ത് സ്ഥിതിചെയ്യുന്ന ഒരു പ്രവിശ്യയാണ് നൂറിസ്ഥാൻ. ഹിന്ദുക്കുഷ് താഴ്‌വരകളുടെ ഭാഗമായി തെക്കുവശത്ത് കിടക്കുന്ന ഈ പ്രദേശം അറിയപ്പെട്ടിരുന്നത് കാഫിറിസ്ഥാൻ (അവിശ്വാസികളുടെ നാട്) എന്നായിരുന്നു. 1896 ഇൽ തദ്ദേശവാസികൾ ബലമായി ഇസ്ലാമിലേക്ക് മതം മാറ്റപ്പെട്ടതിനു ശേഷം ഈ പ്രദേശം നൂറിസ്ഥാൻ (വെളിച്ചത്തിന്റെ നാട്) എന്നറിയപ്പെടുന്നു. ഇവിടത്തെ നിവാസികളെ നൂറിസ്ഥാനികൾ എന്നും അറിയപ്പെടുന്നു. 2001 നു മുമ്പു വരെ ഈ പ്രദേശത്തിൽ മുജാഹിദീൻ തീവ്രവാദികളുടെ സ്വാധീനം ഉണ്ടായിരുന്നതിനാൽ ഈ പ്രദേശത്തിന്റെ തലസ്ഥാനം ലാഖമാൻ പ്രവിശ്യയിലായിരുന്നു. ഇന്ന് ഈ പ്രവിശ്യയുടെ ഭരണസിരാകേന്ദ്രം പാറുൺ ആണ്. ഈ പ്രദേശത്തെ സാധാരണക്കാരുടെ ഉപജീവനമാർഗ്ഗം കൃഷി, കാലിവളർത്തൽ, കൂലിപ്പണി എന്നിവയാണ്. ഹിന്ദുക്കുഷ് താഴ്‌വരയുടെ തെക്കൻ ചെരിവുകളിൽ കിടക്കുന്ന ഈ പ്രദേശത്തിലൂടെ അലിൻഗർ, പെച്ച്, ലാൻഡായി സിൻ, കുനാർ എന്നീ നദികൾ ഒഴുകുന്നു. പ്രവിശ്യയുടെ വടക്കു വശത്ത് ബദാഖ്‌ശാൻ പ്രവിശ്യയും പടിഞ്ഞാറ് പാഞ്ച്‌ശിർ പ്രവിശ്യയും തെക്കുവശത്ത് ലാഖമാൻ, കുനാർ എന്നീ പ്രവിശ്യകളും സ്ഥിതിചെയ്യുന്നു. നൂറിസ്ഥാന്റെ കിഴക്കു വശം പാകിസ്താനാണ്.
ചരിത്രം
right|thumb|250px|നൂറിസ്ഥാനിലെ ജില്ലകൾ ബി.സി.ഇ. നാലും മൂന്നും നൂറ്റാണ്ടുകളിൽ ഇന്നത്തെ നൂറിസ്താൻ, ഗ്രീക്ക് സത്രപിയായിരുന്ന പാരോപമിസഡേയുടെ ഭാഗമായിരുന്നു. കാംബോജർ എന്നറിയപ്പെടുന്ന ഒരു ഇന്തോ-ആര്യൻ പാരമ്പര്യമുള്ള ജനവിഭാഗമാണ് അന്നിവിടെ വസിച്ചിരുന്നത്. കാംബോജവും കപിസയും ഒന്നാണെന്നാണ് ചില പണ്ഡിതർ പറയുന്നത്. 1890 വരെ ഈ പ്രദേശം കാഫിറിസ്ഥാൻ എന്നായിരുന്നു മറ്റുള്ളവർക്കിടയിൽ അറിയപ്പെട്ടിരുന്നത്. പേർഷ്യൻ ഭാഷയിൽ കാഫിറിസ്ഥാൻ എന്ന വാക്കിന്റെ അർത്ഥം അവിശ്വാസികളുടെ നാട് എന്നാണ്. ബഹുദൈവ വിശ്വാസികളും വിഗ്രഹാരാധന നടത്തുകയും ചെയ്തിരുന്ന ഒരു ജനതയായിരുന്നു അവിടെ ഉണ്ടായിരുന്നത്.
ഇസ്ലാമിന്റെ വരവ്‌
ഈ പ്രദേശം അമിർ അബ്‌ദുൾ റഹ്മാൻ ഖാൻ 1895 ഇൽ കീഴടക്കുകയും അതിനു ശേഷം തദ്ദേശവാസികൾ ഇസ്ലാമിലേക്ക് മതം മാറ്റപ്പെടുകയും ചെയ്തു.